Το manga του Tower of God επιστρέφει! Τι δήλωσε ο SIU\nΤο manga του Tower of God επιστρέφει σύντομα! Τι δήλωσε ο mangaka SIU και ποιοι οι λόγοι που έκανε ένα τόσο μεγάλο διάλειμμα.\nΤο Tower of God επιστρέφει\nΤο αγαπημένο manga Tower of God (Kami no Tou), έκανε μία μεγάλη διακοπή στα μέσα Ιουνίου που συνεχίζεται μέχρι και σήμερα.\nΣυγκεκριμένα ο mangaka του συγκεκριμένου manga, SIU, είχε δηλώσει ότι λόγω ασθένειας και κόπωσης θα κάνει ένα μικρό διάλειμμα για να ξεκουραστεί και να ανακάμψει τις δυνάμεις του.\nΔεν ήξερε ούτε και ο ίδιος πόσο θα διαρκέσει αυτό το διάλειμμα και δεν είχε δώσει σαφή ημερομηνία επιστροφής. Ζήτησε συγγνώμη για αυτή τη διακοπή και αφιέρωσε μία σελίδα απολογίας στο τέλος του τελευταίου chapter (485).\nΩστόσο, όλοι οι fans του manga, γνωρίζουμε ότι η υγεία ενός ανθρώπου είναι πάνω από όλα. Υπάρχει σεβασμός στη κοινότητα και κάναμε υπομονή για τη μεγάλη επιστροφή του που θα ήταν υγιής και έτοιμος για καινούρια chapters.\nΟ SIU όμως δεν άφησε έτσι τους fans του και αφήνει κατά καιρούς ενημερώσεις σχετικά με την υγεία του και την επιστροφή του manga.\nΣυγκεκριμένα, στις 21 Σεπτεμβρίου 2020, δήλωσε ότι ξεκουράζεται αλλά δεν αφήνει το manga και συνεχίζει κανονικά τη σχεδίαση του αλλά με τους δικούς του ρυθμούς. Επίσης, επειδή έφυγαν πολλοί από τους βοηθούς του, έχει αρχίσει και εκπαιδεύει καινούριους, οπότε θα πάρει λίγο παραπάνω χρόνο.\nΤα τελευταία νέα σχετικά με το πότε θα γυρίσει το αγαπημένο μας manga Tower of God, ήρθαν και μας έκαναν όλους χαρούμενους! Συγκεκριμένα ο SIU δήλωσε ότι επιστρέφει με καινούριο chapter στα μέσα Νοεμβρίου!\nΜπορείς να βρεις τη σχετική του δήλωση εδώ.\nΟπότε το Tower of God επιστρέφει δυναμικά και δεν μπορούμε να κρύψουμε τη χαρά μας! Λίγο ακόμα υπομονή και είναι σίγουρο ότι ο SIU θα μας χαρίσει απλόχερα ένα ακόμα φανταστικό και όμορφο chapter. Αν δεν έχεις διαβάσει το tower of God, ίσως ήρθε η ώρα να το ξεκινήσεις.\nΠροηγούμενο άρθρο Emporio Ivankov: Ένα όνομα, μία ιστορία, ένας θρύλος ανάμεσα μας\nΕπόμενο άρθρο Το manga Anime Universe είναι το manga που χρειάζεσαι στη ζωή σου


Αποκριάτικη Φούστα Tutu με Στεφανάκι Γοργόνα 4-7 ετών Great Pretenders 43985 | Carousel.gr\nΑποκριάτικη Φούστα Tutu με Στεφανάκι Γοργόνα 4-7 ετών Great Pretenders 43985\nΠρόκειται ένα σετ με φούστα κι ένα στεφανάκι με θέμα τη Γοργόνα, από την εταιρεία Great Pretenders.\nΚωδικός Προϊόντος: GREAT PRETENDERS 43985\nΠρόκειται για ένα σετ με φούστα και στεφανάκι με θέμα τη Γοργόνα, από την εταιρεία Great Pretenders. Το σετ περιλαμβάνει μια εντυπωσιακή ελαστική φούστα tutu από τούλι με ουρά γοργόνας κι ένα στεφανάκι για το κεφάλι, σε πράσινες και γαλάζιες αποχρώσεις, με χρυσές λεπτομέρειες. Είστε έτοιμη για μια ξεχωριστή και πρωτότυπη εμφάνιση! Η στολή είναι κατάλληλη για παιδιά 4-7 ετών. Διαστάσεις 48x4x63 cm\nΑποκριάτικη Στολή Σούπερ Ηρωίδα Ροκ Σταρ 4-6 ετών Great Pretenders 67805\nΑποκριάτικη Στολή Πεταλούδα 5-6 ετών Great Pretenders 35905\nΑποκριάτικη Στολή Πριγκίπισσα - Νεράιδα 5-6 ετών Great Pretenders 33325\nΑποκριάτικη Στολή Μικρή Frozen 5-6 ετών Great Pretenders 39185


Η κυβέρνηση ανακοίνωσε ότι θα μοιράσει μισό δισεκατομμύριο για να επιδοτήσει το ηλεκτρικό ρεύμα, βοηθώντας έτσι τους καταναλωτές να αντιμετωπίσουν τις αυξημένες τιμές λόγω της διεθνούς αναταραχής στην παγκόσμια αγορά φυσικού αερίου. Αξίζει τον κόπο να εξηγηθεί το που βρήκε τα χρήματα και να απαντηθεί το ερώτημα αν τα διαθέτει με τον καλύτερο δυνατό τρόπο. Η συνοπτική απάντηση είναι ότι τα χρήματα τα βρήκε από τους ίδιους τους καταναλωτές (καμία έκπληξη) και τα μοιράζει με σχιζοφρενικό, ανορθολογικό, άδικο και κοντόφθαλμο τρόπο\nΟ Έλληνας πολίτης ως καταναλωτής ρεύματος πληρώνει κάθε χρόνο ένα ποσό που φθάνει τα 2 δισεκατομμύρια ευρώ (περίπου το 30% της δαπάνης του για ρεύμα) για να γεμίσει ένα κουβά. Το περιεχόμενο του κουβά (στο συντριπτικό ποσοστό του) αποδίδεται στους παραγωγούς με Ανανεώσιμες Πηγές Ενέργειας (κυρίως Φωτοβολταικά και Ανεμογεννήτριες). Ο κουβάς αυτός δεν είναι καινούργιος, υπάρχει εδώ και πολλά χρόνια και δημιουργήθηκε γιατί αλλιώς κανένας επενδυτής δεν θα κατασκεύαζε σταθμούς παραγωγής ΑΠΕ χωρίς την επιδότηση του. Είναι τόσο μεγάλη η χωρητικότητα του κουβά που πρόσφατες μελέτες έχουν δείξει ότι θα χρειαστεί να τον γεμίζουμε για τουλάχιστον 10 χρόνια ακόμα και μάλιστα οι εισροές του θα πρέπει να αυξηθούν λιγάκι μέσα στην περίοδο αυτή (κατά 4 δισ. ευρώ σωρευτικά).\nΟ κουβάς λοιπόν αυτός γεμίζει με ένα περίεργο τρόπο. Όσο υψηλότερη είναι η τιμή της ενέργειας τόσο αυξάνεται ο ρυθμός που γεμίζει - από τους λογαριασμούς ρεύματος των καταναλωτών. Μέχρι πρόσφατα ο κουβάς είχε συνήθως έλλειμα. Με την πρόσφατη όμως εκτόξευση των τιμών ο ρυθμός που γεμίζει αυξήθηκε δραματικά. Από ένα σημείο και μετά γεμίζει τόσο γρήγορα, που φθάνει και περισσεύει για να πληρωθούν οι παραγωγοί με ΑΠΕ (που έχουν πολυετείς συμβάσεις με σταθερές τιμές). Έχει πλεόνασμα. Αυτό μοιράζει η κυβέρνηση. Την υπερχείλιση του κουβά που οι καταναλωτές γεμίζουν με τους λογαριασμούς τους.\nΤο επόμενο ερώτημα: Είναι αυτή μια σωστή κίνηση; Επιχειρηματολογούμε ότι είναι σχιζοφρενική, ανορθολογική, άδικη και κοντόφθαλμη.\nΕίναι σχιζοφρενική γιατί αντιστρατεύεται ευθέως την πολιτική της απανθρακοποίησης που ή ίδια προωθεί. Η αύξηση των τιμών της ενέργειας είναι ένας από τους βασικούς μοχλούς της προσπάθειας να μειωθεί η χρήση των ορυκτών καυσίμων. Με την κίνηση αυτή πανικού η κυβέρνηση υπονομεύει την δυνατότητα της στο μέλλον να πείσει τους καταναλωτές ότι αξίζει τον κόπο η θυσία για τη σωτηρία της γης.\nΕίναι ανορθολογική γιατί παίρνει την μορφή επιδότησης στην κιλοβατώρα αντί να πάρει την μορφή ενός σταθερού ποσού για κάθε καταναλωτή - ενός θετικού "παγίου". Αυτό γιατί η επιδότηση της κιλοβατώρας θα οδηγήσει στην "τεχνητή" αύξηση της κατανάλωσης ενέργειας (αυτό λέει ο νόμος της προσφοράς και ζήτησης) πράγμα που, ανεξάρτητα από την πολιτική για το κλίμα, είναι πολύ κακή ιδέα. Αχρείαστη σπατάλη.\nΕίναι άδικη γιατί η επιδότηση στην κιλοβατώρα, σε αντίθεση με πάγιο βοήθημα ίσο για όλους, βοηθάει περισσότερο τους καταναλωτές με μεγαλύτερα εισοδήματα και μεγαλύτερες κατά τεκμήριο καταναλώσεις.\nΕίναι τέλος κοντόφθαλμη γιατί δεν έχει μακροπρόθεσμη προοπτική. Η μάλλον (με τη ίδρυση "Ταμείου Μετάβασης" μετά το "Ταμείο Δίκαιης Μετάβασης"- μήπως να τα συγχωνεύσουμε;) προσποιείται ότι έχει, με τρόπο που φέρνει στους ακροατές ειρωνικό χαμόγελο. Γιατί στην πράξη αυτό που προτείνεται είναι μια μονιμοποίηση της κίνησης πανικού που μόλις έγινε. Με τα προβλήματα πολιτικής σχιζοφρένειας και ανορθολογισμού που την ακολουθούν.


Πρώτη καταχώρηση: Πέμπτη, 17 Οκτωβρίου 2019, 19:54\nΑναλυτικά η έρευνα της Eurostat όπως την ανάρτησε η Deutsche Welle:\nΠαγκόσμια Ημέρα για την εξάλειψη της φτώχειας σήμερα και τα νέα δεν είναι καλά για την Ελλάδα. Σύμφωνα με τα νεότερα στοιχεία που παρουσίασε η Eurostat αναφορικά με το ποσοστό των πολιτών που κινδυνεύουν από την φτώχεια και τον κοινωνικό αποκλεισμό στα κράτη-μέλη της Ε.Ε., η Eλλάδα βρίσκεται στην τρίτη θέση μετά τη Βουλγαρία και τη Ρουμανία.\nΑυξημένη απειλή φτώχειας στην προνομιούχα «Γηραιά Ήπειρο»\nAπό την ανάλυση των στοιχείων επίσης προκύπτει ότι 11% των κατοίκων της Ε.Ε. με τριτοβάθμια εκπαίδευση απειλείται με φτώχεια. Μάλιστα ειδικά στο πεδίο αυτό την αρνητική πρωτιά έχει η Ελλάδα με 17% ενώ τα χαμηλότερα ποσοστά καταγράφονται στην Τσεχία και τη Μάλτα (με 4% αμφότερες).\nAναφορικά με τους ανέργους, το 80% των ανέργων στη Γερμανία αντιμετωπίζει τον κίνδυνο φτωχοποίησης, που είναι και το υψηλότερο ποσοστό, με τον ευρωπαϊκό μέσο όρο να κυμαίνεται στο 65%. Ένα άλλο ενδιαφέρον στοιχείο που προκύπτει από την έρευνα είναι τέλος ότι το 28% των κατοίκων των ευρωπαϊκών χωρών δεν είναι σε θέση να πληρώσει μια εβδομάδα διακοπών τον χρόνο, με το μεγαλύτερο ποσοστό να παρατηρείται στη Ρουμανία (59%) και το χαμηλότερο στη Σουηδία (10%).\nΤελευταία ενημέρωση: Πέμπτη, 17 Οκτωβρίου 2019, 19:56


1 ΠΑΝΕΠΙΣΤΗΜΙΟ ΑΘΗΝΩΝ ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ ΜΕΤΑΠΤΥΧΙΑΚΟ ΠΡΟΓΡΑΜΜΑ ΠΛΗΡΟΦΟΡΙΚΗ ΣΤΗΝ ΕΚΠΑΙΔΕΥΣΗ ΔΙΔΑΣΚΟΜΕΝΟ ΜΑΘΗΜΑ Προηγμένες Μαθησιακές Τεχνολογίες Διαδικτύου και Εκπαίδευση από Απόσταση ΕΝΔΙΑΜΕΣΗ ΕΡΓΑΣΙΑ ΚΩΔΙΚΟΣ ΕΡΓΑΣΙΑΣ: A2 ΤΙΤΛΟΣ ΕΡΓΑΣΙΑΣ: Ο ΡΟΛΟΣ ΤΗΣ ΤΗΛΕΔΙΑΣΚΕΨΗΣ ΣΤΗΝ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ Καθηγητής: Αναστασιάδης Παναγιώτης Μέλη Ομάδας Εκπόνησης Εργασίας Γαρυφαλλιά Κοτοπούλη Γεώργιος Μπασματζίδης Μυρσίνη Κουτλή Σοφία Κασιδάκη Νοέμβριος 2007\n2 Ο ΡΟΛΟΣ ΤΗΣ ΤΗΛΕΔΙΑΣΚΕΨΗΣ ΣΤΗΝ ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ Περίληψη Η εξ αποστάσεως εκπαίδευση μετρά περίπου έναν αιώνα ζωής. Τα μέσα επικοινωνίας και τα στάδια από τα οποία πέρασε προσαρμόζονταν στις ανάγκες και στις παροχές της κάθε εποχής. Σήμερα η τεχνολογία έχει δεσπόζουσα θέση στην εκπαιδευτική αυτή διαδικασία. Στη περίπτωση μας δίνεται ιδιαίτερη έμφαση σε τεχνικές τρίτης γενιάς εξ αποστάσεως εκπαίδευσης όπως είναι η εκπαιδευτική τηλεδιάσκεψη (videoconference) Στόχος αυτής της εργασίας είναι μια όσο το δυνατόν πληρέστερη προσέγγιση της εξ αποστάσεως εκπαίδευσης υπό το πρίσμα των δυνατοτήτων και των ωφελειών που προσφέρει η τηλεδιάσκεψη, η σύγκριση της παραδοσιακής διδασκαλίας με την διδασκαλία με αξιοποίηση της τηλεδιάσκεψης, η παράθεση των πλεονεκτημάτων και δυσκολιών της τηλεδιάσκεψης και η διαπίστωσή τους μέσα από τη μελέτη περιπτώσεων. 1. Εξ αποστάσεως εκπαίδευση 1.1 Ορισμός Ο όρος εξ αποστάσεως εκπαίδευση στην πρωτογενή του μορφή χρησιμοποιείται για να περιγράψει μια εκπαιδευτική διαδικασία στην οποία ένα σημαντικό κομμάτι της διδασκαλίας γίνεται από τον διδάσκοντα που βρίσκεται μακριά από τον διδασκόμενο τόσο σε απόσταση όσο και σε χρόνο (Perraton 1988). Η τεχνολογία (φωνή, εικόνα, δεδομένα, εκτύπωση) είναι αυτή που προσπαθεί να γεφυρώσει το εκπαιδευτικό χάσμα και έτσι η διδασκαλία μπορεί να γίνει την ίδια χρονική στιγμή από τον διδάσκοντα στους σπουδαστές σε διαφορετικές απομακρυσμένες αίθουσες διδασκαλίας (Keegan, 1995) Ο Keegan έδωσε μέσα σε έναν ορισμό τα πέντε βασικά στοιχεία της εξ αποστάσεως εκπαίδευσης Ο φαινομενικά μόνιμος χωρισμός του διδάσκοντα από το διδασκόμενο σε όλη τη διάρκεια της μάθησης Η παρεμβολή ενός εκπαιδευτικού οργανισμού στον προγραμματισμό, προετοιμασία των μαθησιακών υλικών και στην προσφορά υπηρεσιών υποστήριξης των σπουδαστών. Η χρήση των τεχνικών μέσων όπως έντυπη ύλη, ήχος, βίντεο ή υπολογιστής για να ενώσει το διδάσκοντα με το διδασκόμενο Η παροχή αμφίδρομης επικοινωνίας έτσι ώστε ο σπουδαστής να ωφελείται ή ακόμα και να δημιουργεί διάλογο. Η φαινομενική μόνιμη απουσία των διδασκομένων σε όλο το μήκος της διαδικασίας μάθησης έτσι ώστε τα άτομα να διδάσκονται χωριστά και όχι σε ο- μάδες με τη δυνατότητα των περιστασιακών συνεδριάσεων και για διδακτικούς και για κοινωνικούς λόγους.\n3 1.2 Χαρακτηριστικά της εξ αποστάσεως εκπαίδευσης Τρεις είναι οι λέξεις που χαρακτηρίζουν την εξ αποστάσεως εκπαίδευση: A) Ευελιξία: H «ελαστικότητα» και η ευκολία του προγράμματος αυτού φαίνεται σε πολλούς τομείς. Πρώτα απ όλα υπάρχει μεγάλη ευελιξία ως προς την προσβασιμότητα, το χρόνο και τον προγραμματισμό, το κόστος και την έλλειψη εξειδικευμένων εκπαιδευτικών ή τη γεωγραφική τους συγκέντρωση. Οι εκπαιδευτικοί σπαταλούν λιγότερο χρόνο στις μετακινήσεις και αυτό φέρνει θετικά αποτελέσματα και γιατί επικεντρώνονται στον καθοδηγητικό τους ρόλο αλλά και γιατί υπάρχει η δυνατότητα να αντλούνται στελέχη από μια ευρύτερη «δεξαμενή» εκπαιδευτικών. Επιπλέον, η ευελιξία του προγράμματος αποδεικνύεται και στον αριθμό των εκπαιδευομένων που μπορεί να δεχθεί αλλά και στην επικέντρωση σε συγκεκριμένο γνωσιακό αντικείμενο. Β) Καινοτομία : Η καινοτομία του προγράμματος φαίνεται τόσο στον τρόπο που λειτουργεί αυτό όσο και στις διδακτικές μεθόδους και τα μέσα που χρησιμοποιεί προκειμένου να πετύχει τα καλύτερα αποτελέσματα Γ) Προσήλωση στις ανάγκες των σπουδαστών μαθητών: Αυτό το χαρακτηριστικό της εξ αποστάσεως εκπαίδευσης την κάνει ικανή να διαχωρίζει και να ομαδοποιεί τις ανάγκες των «ιδεατών» φοιτητών, προσφέροντας κατά περίπτωση αυτοτελείς μορφωτικούς κύκλους με μικρή χρονική διάρκεια. 1.3 Χαρακτηριστικά της εξ αποστάσεως εκπαίδευσης (ως προς τον τρόπο επικοινωνίας) Ασύγχρονη : Οι εκπαιδευόμενοι κάτω από την επίβλεψη του εκπαιδευτικού στέλνουν για διάφορα θέματα που τους απασχολούν. Ο επιστήμονας απαντά με στους μαθητές και ο εκπαιδευτικός χρησιμοποιεί την απάντηση ως βάση για συζήτηση στην τάξη. Επικοινωνία σε πραγματικό χρόνο (real- time chat ) Οι εκπαιδευόμενοι θέτουν ερωτήματα στον επιστήμονα και αυτός τους απαντά ενώ η εικόνα του φτάνει στις οθόνες του υπολογιστή μέσω Video ή μέσω internet. Επικοινωνία σε πραγματικό χρόνο με Video: Πραγματική επικοινωνία μέσω internet όπου κάθε πλευρά διαθέτει video, υπολογιστές, κάμερα και μικρόφωνα. Οι μαθητές μπορούν να επικοινωνήσουν έχοντας και εικόνα από εκπαιδευτικά ιδρύματα και σχολεία από όλο τον κόσμο. Επικοινωνία μέσω World Wide Web : Οι εκπαιδευόμενοι θέτουν ερωτήματα σε κάποιον επιστήμονα από σελίδες του internet. Οι σελίδες εμπλουτίζονται με στοιχεία που αφορούν τις ερωτήσεις των μαθητών. 1.4 Σκοπός της εξ αποστάσεως εκπαίδευσης Η εξ αποστάσεως εκπαίδευση προσφέρει τεράστιες ευκαιρίες αλλά και προκλήσεις στην εκπαίδευση της σημερινής εποχής καθώς η ανάγκη για δημιουργία ελαστικών προγραμμάτων είναι μεγάλη. Αυτού του τύπου τα προγράμματα παρέχουν πολλαπλές\n4 ωφέλειες σε διάφορες ηλικίες και κατηγορίες ανθρώπων. Στους ενήλικες δίνεται μια δεύτερη ευκαιρία για πανεπιστημιακή εκπαίδευση. Προσεγγίζονται αυτοί που έχουν το μειονέκτημα του περιορισμένου χρόνου, της απόστασης ή της σωματικής αναπηρίας. Τέλος δίνεται η ευκαιρία να εμπλουτίζεται με σύγχρονα δεδομένα η βάση των εργαζομένων στους χώρους εργασίας. 2. Τηλεδιάσκεψη 2.1 Ορισμός Τον όρο τηλεδιάσκεψη μπορούμε να τον προσεγγίσουμε τόσο από τεχνολογική όσο και από μεθοδολογική σκοπιά. Όσον αφορά το πρώτο ο όρος τηλεδιάσκεψη αναφέρεται στις δυνατότητες χρήσης που παρέχουν τα τελευταίας τεχνολογίας επικοινωνιακά μέσα όπως οι υπολογιστές, οι κάμερες, τα μικρόφωνα, οι προβολείς φωτεινών εικόνων, βιντεοκασέτες, τα CD- ROMs και η τηλεόραση. Τα μέσα αυτά εξασφαλίζουν τη μεταφορά διαφορετικών τύπων πληροφοριών ( εικόνας, ήχου, κειμένου ) και επιτρέπουν την άμεση, ζωντανή και αμφίδρομη σύνδεση ( two way interactive communication ) μεταξύ του διδάσκοντα και των μαθητών, οι οποίοι βρίσκονται σε διαφορετικές αίθουσες διδασκαλίες. Από την άλλη η μεθοδολογική προσέγγιση του όρου έχει σχέση με τη δημιουργία δύο ή και περισσοτέρων περιβαλλόντων μάθησης όπου οι χρήστες επικοινωνούν, α- νταλλάσσουν δεδομένα, αρχεία, παρουσιάσεις, γραφικά και κοινές εφαρμογές. (Brown, Finn, Seller & Wilbur 1997 ) 2.2 Τεχνολογικά χαρακτηριστικά Ιδιαίτερα σημαντικός παράγοντας για την επιτυχία της τηλεδιάσκεψης είναι η σωστή επιλογή και η απρόσκοπτη λειτουργία των τεχνολογικών και δικτυακών υποδομών. Συγκεκριμένα τα τεχνικά μέσα που χρησιμοποιούνται είναι : Από μία ως τρεις γραμμές ISDN, 1 γραμμή διαδικτύου, 1 κάμερα τηλεδιάσκεψης, 1 βίντεο, 1 ηλεκτρονικός υπολογιστής, και 1 τηλεφωνική συσκευή. Όσον αφορά τον τρόπο λειτουργίας της τηλεδιάσκεψης είναι απαραίτητο να ληφθούν υπόψη και κάποιοι άλλοι σημαντικοί παράγοντες. Στη διαδικασία μέσω τηλεδιάσκεψης απαραίτητη προϋπόθεση είναι η ύπαρξη μιας κυρίας αίθουσας διδασκαλίας (original sites) και μια ή περισσότερες α- πομακρυσμένες αίθουσες διδασκαλίας (remote sites) Η επικοινωνία που αναπτύσσεται μεταξύ των απομακρυσμένων χρηστών είναι αμφίδρομη και συντελείται με δύο τρόπους: Α) Σημείο προς σημείο επικοινωνία (point to point): Σε αυτή την περίπτωση αναπτύσσεται επικοινωνία μεταξύ δύο απομακρυσμένων σημείων. Β) Σημείο προς πολλά σημεία επικοινωνία (multipoint videoconferencing): Όταν η σύνδεση επιτυγχάνεται μεταξύ περισσοτέρων των δύο σημείων. Η χωροθέτηση της τάξης αποτελεί μια άλλη σημαντική παράμετρο για την επιτυχία της τηλεδιάσκεψης. Λαμβάνοντας υπόψιν ότι η αίθουσα βρίσκεται μέσα στη σχολική αίθουσα τότε καταλαβαίνουμε ότι πρόκειται για μια αίθουσα μαθητών η οποία με κάποιες τροποποιήσεις μπορεί να χρησιμοποιηθεί σαν αίθουσα τηλεδιάσκεψης. (Anastasiades, 2007)\n5 Ο δάσκαλος, του οποίου ο ρόλος περιορίζεται σε αυτό του συντονιστή, δεν έχει τεχνική υποστήριξη και ο χειρισμός του εξοπλισμού γίνεται μέσω τηλεχειριστηρίου. Η διάταξη της αίθουσας θα πρέπει να είναι τέτοια ώστε να ευνοείται η συνεργατική μάθηση. Οι μαθητές χωρίζονται σε δύο ειδών ακροατήρια. Το πρώτο περιλαμβάνει μαθητές οι οποίοι επικοινωνούν με τους μαθητές οι οποίοι βρίσκονται στην άλλη τάξη (διομαδικό ακροατήριο ). Το δεύτερο ακροατήριο αποτελείται από δύο ξεχωριστές ομάδες μαθητών μέσα στην ίδια αίθουσα οι οποίοι συνεργάζονται μεταξύ τους ( ενδοομαδικό ακροατήριο ) Η κάμερα τοποθετείται πάνω από την οθόνη παρακολούθησης γιατί διευκολύνει τη δουλειά του δασκάλου αλλά και των μαθητών στην ενεργό συμμετοχή τους σε όλη τη διαδικασία της τηλεδιάσκεψης. 2.3 Σκοπός της τηλεδιάσκεψης Βελτίωση της αποτελεσματικότητας της μαθησιακής διαδικασίας.( Berge and Collis, 1994, Rossman, 1992 ) Η δημιουργία ενός ανοιχτού μαθητοκεντρικού περιβάλλοντος συνεργατικής μάθησης. Δυνατότητα συνεργασίας και ευκαιρίες ανταλλαγής γνώσεων και πληροφοριών μεταξύ απομακρυσμένων χρηστών. Νέες ευκαιρίες πρόσβασης σε ένα μεγαλύτερο αριθμό διαπανεπιστημονικών προγραμμάτων για τους σπουδαστές ανεξάρτητα από τη γεωγραφική τους τοποθέτηση. Εξοικονόμηση χρόνου και χρημάτων από δαπανηρές μετακινήσεις των διδασκόντων και των σπουδαστών. Δυνατότητα να αποτελέσουν οι μαθητές ενεργά συστατικά στοιχεία βρισκόμενα σε πλήρη αλληλεπίδραση τόσο μεταξύ τους όσο και με τους δασκάλους τους. 3. Η διδακτική αξιοποίηση της τηλεδιάσκεψης στην εξ αποστάσεως εκπαίδευση\n6 3.1 Η διδακτική αξιοποίηση της τηλεδιάσκεψης-διαφορές από το παραδοσιακό μοντέλο διδασκαλίας Οι Τεχνολογίες της Πληροφορίας και της Επικοινωνίας (ΤΠΕ) συμβάλλουν καθοριστικά στην δημιουργία ενός νέου περιβάλλοντος μάθησης και διδασκαλίας στον χώρο της εκπαίδευσης. Οι προηγμένες τεχνολογίες σύγχρονης μετάδοσης και ιδιαίτερα η Διαδραστική Τηλεδιάσκεψη (ΔΤ) αποτελεί ένα σημαντικό μέσο στα χέρια σύγχρονου εκπαιδευτικού ενθαρρύνοντας το άνοιγμα της τάξης του σε νέους σχολικούς βιότοπους, νέες εμπειρίες μάθησης και εναλλακτικές καινοτομικές διδακτικές προσεγγίσεις (Αναστασιάδης Π., 2007). Έχοντας ήδη αναφερθεί στον ορισμό της Τηλεδιάσκεψης, είναι σημαντικό να δοθεί ιδιαίτερη έμφαση στο ρόλο της Τηλεδιάσκεψης στην Εξ Αποστάσεως Εκπαίδευση γεγονός το οποίο φανερώνουν τα ιδιαίτερα χαρακτηριστικά της καθώς και η σύγκρισή της με την παραδοσιακή διδασκαλία. Προκειμένου να επιτευχθεί αυτή η σύγκριση στην παρούσα εργασία κρίνεται σκόπιμο να αναφερθούν επιγραμματικά τόσο τα χαρακτηριστικά της παραδοσιακής διδασκαλίας όσο και μιας διδασκαλίας βασιζόμενης στην εκπαιδευτική αξιοποίηση της Τηλεδιάσκεψης. Το παραδοσιακό πρότυπο διδασκαλίας χαρακτηρίζεται από κάποια στοιχεία «φορτισμένα» αρνητικά τόσο από τη θεωρητική σκοπιά όσο και όσον αφορά τις α- παιτήσεις των νέων κοινωνικο-οικονομικών εξελίξεων που προβάλλουν στα άτομα και τις κοινωνίες, έτσι ώστε να αντιμετωπιστούν με τον καλύτερο δυνατό τρόπο τα οποιαδήποτε εκπαιδευτικά προβλήματα προκύψουν αλλά και να επιτευχθούν τα εκπαιδευτικά και κοινωνικά οράματα της εποχής μας. - Διαδικασία δασκαλοκεντρική - εξωτερικά ελεγχόμενη, με χαμηλού επιπέδου γνωστικο-συναισθηματική συμμετοχή/εμπλοκή της πλειονότητας των μαθητών στη μαθησιακή διαδικασία. Χαμηλός βαθμός ανεξαρτησίας, ευθύνης/ ελέγχου της διαδικασίας. Παθητική-μη ενεργή και με λίγες ευκαιρίες αυτο-διόρθωσης. - Δεν λαμβάνονται υπόψη και δεν αξιοποιούνται διδακτικά οι πρότερες εμπειρίες και τα γνωστικά σχήματα των μαθητών. Επικρατεί η μέθοδος της παρουσίασης της γνώσης (των δεδομένων και των μεταξύ τους σχέσεων, των στρατηγικών επίλυσης προβλημάτων, των γεγονότων ή πληροφοριών και των έτοιμων κρίσεων που αναφέρονται σ αυτές κ.ά), ενώ οι μαθητές που εμπλέκονται σε μια αλληλεπιδραστική διδακτική επικοινωνία με το δάσκαλο και με τους συμμαθητές τους είναι πολύ λίγοι. - Γνώση/γλώσσα αφηρημένη, μη οικεία προς τα γνωστικά δομήματα των μαθητών. - Εσωτερίκευση γνώσεων και ιδεών με χαμηλό βαθμό αφομοίωσης, οικειοποίησης, μετασχηματισμού, αυτορρύθμισης και μεταφοράς σε νέες καταστάσεις. - Χαμηλού επιπέδου, αναπαραγωγικές γνωστικές διεργασίες και μαθησιακά προϊόντα. Γνώση αυτονόητα δεδομένη, κλειστή, έτοιμη, αποσπασματική. - Απουσία ή μη αξιοποίηση πολλών και ικανο-ποιητικών πηγών/μέσων πληροφόρησης και μάθησης στο σχολείο και στο εξωσχολικό περιβάλλον, πέραν του σχολικού εγχειριδίου. - Σύστημα βιβλιοκεντρικό - εξεταστικοκεντρι-κό, που «πνίγει» την πηγαία ικανοποίηση, τη φαντασία, τις πρωτοβουλίες, την αναζήτηση εναλλακτικών θεωρήσεων. Προσανατολισμός της μάθησης στην «ύλη» του σχολικού εγχειριδίου και λιγότερο στην εμπειρία, στη διερεύνηση, στην επιστημονική μεθοδολογία, στη λειτουργική κατανόηση. - Το λάθος τιμωρείται, στιγματίζεται, ελέγχεται εξωτερικά (συνήθως με χρονική καθυστέρηση) και οι ευκαιρίες μάθησης στη σχολική τάξη μέσα από διαδικασίες γνωστικής σύγκρουσης και αυτοδιόρθωσης είναι λίγες. Η βελτίωση της επίδοσης ε- κλαμβάνεται ως μηχανική διαδικασία που οφείλει να ακολουθεί τη διόρθωση του δι-\n7 δάσκοντος. Έμφαση στο αποτέλεσμα, μειωμένος χρόνος ενασχόλησης με την εξελικτική διαδικασία της μάθησης. - Κερματισμός και ιεράρχηση της γνώσης. Υποβάθμιση του ολικού χαρακτήρα της γνώσης/μάθησης. Αγνόηση/υποβάθμιση του συναισθηματικού και ψυχοκοινωνικού τομέα της προσωπικότητας. - Παροχή εξωτερικών κυρίως κινήτρων και παραμέληση των εσωτερικών. Λίγες ευκαιρίες ανάδειξης των ιδιαίτερων κλίσεων και ταλέντων. Κυριαρχία ρουτίνας (παράδοση, εξέταση, οδηγίες, ανάθεση εργασιών). - Η αξιολόγηση της σχολικής επίδοσης καταλήγει σε ποινική διαδικασία και σε μια αξιολογική/κοινωνική ιεράρχηση ατόμων με αρκετά περιορισμένα μάλιστα κριτήρια και δεν αξιοποιείται ως θετική ευκαιρία μάθησης. Επιλεκτική και κοινωνικά αναπαραγωγική, δηλαδή όχι μόνον αναποτελεσματική, αλλά και άδικη (δεν δίνονται οι αναγκαίες ευκαιρίες μάθησης σε όλους τους μαθητές). Συχνά μέσον άσκησης ε- ξουσίας και ελέγχου της τάξης από το διδάσκοντα. - Έλλειψη σεβασμού στην ιδιαιτερότητα, στο διαφορετικό ρυθμό και στυλ μάθησης των μαθητών και αδυναμία άμβλυνσης των διαφόρων ειδών κοινωνικής ανισότητας, καθώς και της πολιτιστικής «στέρησης» των προερχόμενων από χαμηλά κοινωνικά στρώματα μαθητών. (Αποτελούν μερικές από τις πολλές αιτίες της σχολικής αποτυχίας, η οποία συνήθως δεν χρεώνεται στο σχολείο, αλλά στους μαθητές, με τις γνωστές και ποικίλες ιδεολογικές, ψυχοκοινωνικές προεκτάσεις αυτού του φαινομένου). - Ψυχοκοινωνική ατμόσφαιρα: Δομές επικοινωνίας με ελάχιστη προσωπική αλληλεπίδραση. Σηματοδότηση σχέσεων, ρόλων αξιών και ιδεολογιών ατομικισμού, ανταγωνισμού, ακαδημαϊκής στρωματοποίησης, ανισότητας, ετικετοποίησης και ετεροκατεύθυνσης. Όροι απειλητικοί για την αυτο-εκτίμηση μεγάλης μερίδας του πληθυσμού των μαθητών. Μειωμένες εμπειρίες για προσωπική και συναισθηματική ανάπτυξη. Απουσία όρων συμβουλευτικής υποστήριξης για μαθητές και εκπαιδευτικούς(ράπτης, Α. και Ράπτη., Α τόμος,2004). Αναλύοντας τον ορισμό της Εξ Αποστάσεως Εκπαίδευσης και μελετώντας τα βασικά χαρακτηριστικά της παραδοσιακής διδασκαλίας, διακρίνονται οι πρώτες βασικές διαφορές με το παραδοσιακό μοντέλο διδασκαλίας και μάθησης. Πρώτη βασική διαφορά είναι το γεγονός ότι η Εξ Αποστάσεως εκπαίδευση πλαισιώνεται από ένα ίδρυμα, το οποίο θα μπορούσε να είναι ακόμη και ένα παραδοσιακό εκπαιδευτικό σχολείο, η έννοια του χωρισμού του δασκάλου και του σπουδαστή, οι διαλογικές επικοινωνίες (σύγχρονη ή ασύγχρονη αλληλεπίδραση), η έννοια της σύνδεσης των διδασκομένων, των πηγών και των εκπαιδευτικών καθώς και η χρήση των τεχνικών μέσων-έντυπη ύλη, ήχος, βίντεο ή υπολογιστής-για να ενώσει το διδάσκοντα και το διδασκόμενο και να μεταφέρει το περιεχόμενο της σειράς των μαθημάτων (Keegan, 1993). Η διδακτική αξιοποίηση της Τηλεδιάσκεψης, υπό παιδαγωγικές προϋποθέσεις (μεθοδολογικό πλαίσιο σχεδιασμού, οργάνωση μιας διδασκαλίας από απόσταση, διδακτική μεθοδολογία, διδακτικά σενάρια, δραστηριότητες), μπορεί να συμβάλλει σημαντικά στην εμπλοκή των εκπαιδευτικών και των εκπαιδευομένων σε αυθεντικά περιβάλλοντα πολυμορφικής μάθησης σε αντίθεση με το παραδοσιακό μοντέλο διδασκαλίας (Αναστασιάδης Π., 2007). Η τηλεδιάσκεψη δεν έχει σαν στόχο να αντικαταστήσει την πρόσωπο με πρόσωπο διδασκαλία, αλλά να λειτουργήσει συμπληρωματικά σε σχέση με αυτή (Anastasiades, 2006; Hayden & Hanor, 2002). Στο σημείο αυτό ιδιαίτερη προσοχή πρέπει να δοθεί στις απαιτούμενες παιδαγωγικές προϋποθέσεις, καθώς η άκριτη χρήση της τεχνολογίας μπορεί να οδηγήσει σε αντίθετα αποτελέσματα. Προκειμένου η τεχνολογία να «λειτουργήσει» εποικοδομητικά για τους ενδιαφερομένους, πρέπει να ενταχθεί σε ένα κοινωνικό και πολιτισμικό πλαίσιο (Λιοναράκης\n8 2006, Ράπτης & Ράπτη 2004, Μακράκης, 2000). Η διδακτική μεθοδολογία θα πρέπει να δημιουργεί τις απαραίτητες συνθήκες για την ενεργό συμμετοχή του εκπαιδευομένου σε μια διαδικασία όπου θα μπορεί να επεξεργάζεται την πληροφορία με κριτικό τρόπο και να τη μετουσιώνει σε γνώση (Ally, 2004). Στην προκειμένη περίπτωση μπορούμε να αναφερόμαστε στη Διαδραστική Τηλεδιάσκεψη, η οποία τα επόμενα χρόνια θα διαδραματίσει πολύ σπουδαίο ρόλο στην εξάπλωση της Εξ αποστάσεως Εκπαίδευσης. Η αξιοποίηση της Τηλεδιάσκεψης, τόσο με παιδαγωγικούς όσο και με κοινωνικούς όρους στη σχολική καθημερινότητα, παρέχει ίσες ευκαιρίες μάθησης στους μαθητευομένους, συμβάλλει σημαντικά στην ανάπτυξη νέων κοινωνικών δεξιοτήτων, στην καλλιέργεια του πνεύματος της συνεργασίας, στην αναγκαιότητα της ενσυναίσθησης, στην εμπλοκή των μαθητευομένων σε αυθεντικά περιβάλλοντα μάθησης καθώς και στην καλλιέργεια της κριτικής σκέψης. Οι εκπαιδευόμενοι, από ένα δασκαλοκεντρικό μοντέλο διδασκαλίας και μάθησης, μεταβαίνουν σε ένα μαθητοκεντρικό μοντέλο, που κύριος στόχος είναι η αναζήτηση της γνώσης. 3.2 Ο ρόλος του εκπαιδευτή και του εκπαιδευομένου στη διδακτική αξιοποίηση της τηλεδιάσκεψης ( Κριτικό/ Χειραφετικό μοντέλο) Βασικό χαρακτηριστικό της Τηλεδιάσκεψης είναι το γεγονός ότι εκπαιδευτές και εκπαιδευόμενοι δεν επικοινωνούν μόνο ανταλλάσσοντας απόψεις αλλά συμμετέχουν όλοι ενεργά στην οικοδόμηση της γνώσης από απόσταση σε πραγματικό χρόνο. Η διδακτική αξιοποίηση της Τηλεδιάσκεψης, προκειμένου να είναι εποικοδομητική, τόσο για τους εκπαιδευτές όσο και για τους εκπαιδευομένους, επιχειρεί να υιοθετήσει τη χειραφετική παιδαγωγική, η οποία αποκαλείται και κριτική. Ως άμεσο στόχο, η κριτική παιδαγωγική θέτει την αφύπνιση και την ανάπτυξη της κριτικής συνείδησης στα άτομα διδάσκοντες και μαθητευόμενους - και ως απώτερο στόχο της έχει την ατομική αυτονομία, την κοινωνική χειραφέτηση και τον κοινωνικό μετασχηματισμό, με την εμπλοκή όλων στη διαδικασία αυτή. Στην κριτική παιδαγωγική, ο ρόλος του εκπαιδευτικού αλλάζει από αυτόν του παραδοσιακού μοντέλου διδασκαλίας. Γίνεται ιδιαίτερα πρωταγωνιστικός, χρειάζεται να αναλαμβάνει πρωτοβουλίες αυτομόρφωσης, αυτοβελτίωσης και καινοτόμου δράσης στη βάση της επιστημονικής, κριτικής κατεύθυνσης. Ο ρόλος του μαθητευομένου πρέπει να είναι ενεργός στο να σκέφτεται κριτικά και να αναλαμβάνει κοινωνικές δράσεις που θα αλλάζουν τα πράγματα στο περιβάλλον του (Ράπτης, Α. και Ράπτη., Α τόμος,,2004). Διαπιστώνουμε λοιπόν ότι στο σχεδιασμό μιας διδασκαλίας που βασίζεται στην αξιοποίηση της τηλεδιάσκεψης αλλάζει τόσο ο ρόλος του εκπαιδευτικού, καθώς γίνεται περισσότερο συμβουλευτικός-συντονιστικός της προσπάθειας των εκπαιδευομένων και λιγότερο εκείνος του προμηθευτή όλων των γνώσεων και των πληροφοριών, όσο και ο ρόλος των εκπαιδευομένων, ο οποίος γίνεται περισσότερο ενεργητικός. Αυτό βέβαια δεν μειώνει καθόλου τη σημασία του ρόλου του εκπαιδευτικού, αντίθετα τον μετατρέπει από προμηθευτή σε διευκολυντή της γνώσης και της ανάπτυξης των μαθητών. Ρόλος διαφορετικός, αλλά όχι λιγότερο δύσκολος, αφού, μεταξύ άλλων, ο έλεγχος της όλης διαδικασίας μειώνεται, απαιτείται μεγαλύτερη ευελιξία για την ανταπόκριση από μέρους του στις διαφορετικές ανάγκες των μαθητών και πολυδιάσπαση της προσοχής του, αρκετός δημιουργικός σχεδιασμός, εγρήγορση και ετοιμότητα για εποικοδομητική αξιοποίηση των ευκαιριών που αναδύονται κ.ά. Είναι μια καθαρά μαθητοκεντρική διαδικασία στην οποία πλέον ο βαθμός ανεξαρτησίας των συμμετεχόντων είναι αρκετά πιο υψηλός από αυτόν στην παραδοσιακή διδασκαλία. Λαμβάνονται σοβαρά οι πρότερες εμπειρίες και τα γνωστικά σχήματα των μαθη-\n9 τευομένων και δε γίνεται μια απλή εσωτερίκευση γνώσεων. Μοναδική πηγή γνώσης παύει να είναι το σχολικό εγχειρίδιο και δίνεται μεγαλύτερη έμφαση στην εμπειρία, στη διερεύνηση. Οι ευκαιρίες μάθησης που δίνονται στους εκπαιδευτές αλλά και στους εκπαιδευομένους (επιμόρφωση εκπαιδευτικών, εκπαίδευση σε μαθητευόμενους με μαθησιακές δυσκολίες ή προβλήματα υγείας, εκπαίδευση σε μαθητευόμενους ι- διαίτερα απομακρυσμένων περιοχών, εκπαίδευση μαθητευομένων χαμηλού κοινωνικο-οικονομικού στρώματος) είναι πολύ περισσότερες και υπάρχει σεβασμός όσον αφορά το διαφορετικό ρυθμό και στυλ μάθησης των εκπαιδευομένων. Η προσωπική αλληλεπίδραση είναι αρκετά σημαντική και πλέον η αξιολόγηση δεν αποτελεί μέσο άσκησης εξουσίας και ελέγχου της τάξης από το διδάσκοντα. Οι εκπαιδευόμενοι μέσα από όλη αυτή τη διαδικασία «μαθαίνουν πώς να μαθαίνουν». Σίγουρα θα υπάρχουν και δυσκολίες όσον αφορά την πραγματοποίηση μιας διδασκαλίας με τη χρήση Τηλεδιάσκεψης, είτε τεχνολογικές είτε μεθοδολογικές, όμως ο ρόλος της και η συμβολή της στην Εξ Αποστάσεως Εκπαίδευση παραμένει ιδιαίτερα σημαντικός και καθοριστικός για τους λόγους που προαναφέρθηκαν. Κάνοντας σύγκριση της παραδοσιακής διδασκαλίας με τη διδασκαλία που στηρίζεται στην αξιοποίηση της Τηλεδιάσκεψης, δε σημαίνει ότι απορρίπτουμε το παραδοσιακό μοντέλο διδασκαλίας. Ίσως, το ιδανικό θα ήταν ο συνδυασμός της παραδοσιακής διδασκαλίας με μια ποικιλία από τεχνολογικά μέσα (υβριδικό μαθησιακό περιβάλλον), καθώς ακόμη και τώρα κάποια στοιχεία του παραδοσιακού μοντέλου εμφανίζονται αρκετά χρήσιμα σε μια διδασκαλία όπως είναι η αναγκαιότητα του σχολικού εγχειριδίου, η παρουσία των εκπαιδευτικών ακόμη και με τον τρόπο που αναφέρθηκε στο παραδοσιακό μοντέλο, αρκεί να συνδυάζονται κατάλληλα και σύμφωνα με τις εκάστοτε παιδαγωγικές απαιτήσεις και ανάγκες. Το τελικό συμπέρασμα αυτής της θεώρησης είναι ότι σήμερα προέχει η ανάπτυξη ενός παιδαγωγικού μοντέλου που θα υποστηρίζει την σύγκλιση της παραδοσιακής και της εξ αποστάσεως διδασκαλίας 3.3 Ποιες ομάδες ατόμων ευνοούνται από την τηλεδιάσκεψη και πώς; Εκεί επίσης όπου, κατά γενική ομολογία, έχουν διαπιστωθεί εφαρμογές με ε- ντυπωσιακά αποτελέσματα, όσον αφορά την αξιοποίηση της Τηλεδιάσκεψης, είναι η περιοχή της διδασκαλίας εκπαιδευομένων με μαθησιακές δυσκολίες. Μπορεί να γίνει υποστήριξη αυτών από ειδικούς. Η αμεσότητα της Τηλεδιάσκεψης κρίνεται πολύ σημαντική καθώς ενδυναμώνει τη σχέση των εκπαιδευομένων με τους ειδικούς λόγω των συχνών τους «τηλε-συναντήσεων». Χαρακτηριστικό είναι το γεγονός ότι τα κίνητρα που παρέχονται στους μαθητευομένους είναι αρκετά ισχυρά καθώς εργάζονται ακόμη περισσότερο προκειμένου να «ικανοποιήσουν» τους ειδικούς. Ακόμη έχει παρατηρηθεί ότι η προσοχή τόσο των ειδικών όσο και των μαθητών είναι πολύ πιο εστιασμένη κατά τη διάρκεια της Τηλεδιάσκεψης (Martin M., 2005). Σημαντική κρίνεται και η συμβολή της Τηλεδιάσκεψης στην επιμόρφωση των εκπαιδευτικών. Κοινότητες εκπαιδευτικών συμμετέχουν σε τηλεδιασκέψεις που σκοπό έχουν την επιμόρφωση αυτών. Οι εκπαιδευτικοί στη θέση των εκπαιδευομένων πια, επινοούν λύσεις σε προβλήματα, αναπτύσσουν καινοτομίες καθώς και δημιουργικές πρωτοβουλίες. Το αίτημα της συνεχιζόμενης κατάρτισης των εκπαιδευτικών δεν θα πρέπει να αντιμετωπίζεται με προχειρότητα. Είναι ανάγκη το εκπαιδευτικό σύστημα της χώρας μας να δώσει την απαραίτητη προσοχή σε αυτό το πολύ σημαντικό ζήτημα, καθώς μπορεί να θεωρηθεί ως μια πραγματικά ανταποδοτική επένδυση. Μπορεί η τηλεδιάσκεψη να είναι μια δύσκολη ή συναρπαστική διαδικασία όμως είναι μια παιδαγωγική πρόκληση που μπορεί κανείς να δει σαν πηγή δημιουργι-\n10 κότητας και κίνητρο για να συνεχίσει μια πρακτική δοκιμής και αναζήτησης νέων τρόπων προσεγγίσεων στη διδασκαλία. Γενικότερα, η τηλεδιάσκεψη ή εικονική τάξη είναι μια πολύ σημαντική μορφή της Εξ Αποστάσεως Εκπαίδευσης. Είναι ένας από τους τρόπους που επιχειρούνται για να γεφυρώσουν εποικοδομητικά την απόσταση χωρίς να αναιρούν τα πλεονεκτήματα της ελεύθερης από χωροχρονικούς περιορισμούς εκπαίδευσης. Οι περισσότεροι σπουδαστές στην εξ αποστάσεως εκπαίδευση έχουν ανάγκη από ανθρώπινη υποστήριξη, προκειμένου να χρησιμοποιήσουν αποτελεσματικά το διδακτικό υλικό (Κόκκος, 2001) αλλά και τα σύγχρονα μέσα επικοινωνίας και συνεργασίας, γιατί δεν διαθέτουν τις κατάλληλες δεξιότητες μελέτης, δεν γνωρίζουν πώς να προσεγγίζουν διεισδυτικά το αντικείμενο της μάθησης, να γράφουν εργασίες, να χρησιμοποιούν εναλλακτικές μαθησιακές πηγές. Συχνά αμφιβάλλουν αν προχωρούν σωστά και χρειάζονται τακτική ανατροφοδότηση και αξιολόγηση και ενίσχυση της αυτοπεποίθησης τους, ότι μπορούν να επιτύχουν τους σπουδαστικούς τους στόχους. Υπάρχει ανάγκη για περισσότερη επαφή και αυτό ακριβώς επιτυγχάνουν οι Τηλεδιασκέψεις. Παρέχουν εξατομικευμένη υποστήριξη, συνεργατική και βιωματική μάθηση, δημιουργία ακαδημαϊκού κλίματος (Παπαδάκης Σ., Ρώσσιου Ε., Χατζηλάκος Θ. 2006). Η τηλεδιάσκεψη αποτελεί έναν «δυνατό» αρωγό στο σπουδαστή στη μοναχική μελέτη που τον εξαναγκάζει η Εξ Αποστάσεως Εκπαίδευση. Οι τηλε-συναντήσεις όχι μόνο βοηθούν στην άμεση γνωστική και ηθική υποστήριξη αλλά εξοικειώνουν τον φοιτητή με τις νέες τεχνολογίες, εξοικονομούν χρόνο και κόστος από μετακινήσεις, γίνονται σε ώρα που επιλέγεται από τους ίδιους τους φοιτητές και είναι ανεξάρτητη από χρόνο διαθεσιμότητας αίθουσας όπως συμβαίνει με τις δια ζώσης συναντήσεις. Πιο συγκεκριμένη αναφορά στα πλεονεκτήματα αλλά και στις δυσκολίες που συναντούμε όσον αφορά την πραγματοποίηση μιας Τηλεδιάσκεψης, ακολουθεί στην παρακάτω ενότητα. 4. Οι ιδιαιτερότητες της εκπαιδευτικής χρήσης της τηλεδιάσκεψης 4.1 Τα πλεονεκτήματα της τηλεδιάσκεψης Videoconferencing: A mind expanding experience ( μια εμπειρία που επεκτείνει το μυαλό) H τηλεδιάσκεψη, υπό παιδαγωγικές προϋποθέσεις θα μπορέσει να συμβάλλει στην βελτίωση του περιβάλλοντος επικοινωνίας και αλληλεπίδρασης μεταξύ εκπαιδευτικών και εκπαιδευομένων. (Latchem, 2002; Kerrey & Isakson, 2001). Η Διαδραστική Τηλεδιάσκεψη (ΔΤ) Interactive Videoconferencing (IVC)- αποτελεί ένα σημαντικό τεχνολογικό μέσο το οποίο υπό παιδαγωγικές και κοινωνικές προϋποθέσεις μπορεί να συμβάλλει σημαντικά στο άνοιγμα του σχολείου σε ευρύτερα κοινωνικά και μαθησιακά περιβάλλοντα, να ενθαρρύνει την κοινωνική διαπραγμάτευση και κριτική θέαση των σύγχρονων τοπικών βιογραφιών του μικρόκοσμου που περιβάλλει την σχολική τάξη, να καλλιεργήσει το πνεύμα της συνεργασίας, την αναγκαιότητα της ενσυναίσθησης και την κουλτούρα της καθημερινής διαβούλευσης με άλλες νοοτροπίες, στάσεις, συμπεριφορές και αντιλήψεις (Anastasiades, 2007a). Η Διαδραστική Τηλεδιάσκεψη (ΔΤ) Interactive Videoconferencing (IVC) επιτρέπει σε εκπαιδευόμενους και εκπαιδευτές που βρίσκονται σε δύο περισσότερα απομακρυσμένα σημεία όχι απλά να επικοινωνούν ανταλλάσσοντας απόψεις ή να μοιράζονται δεδομένα μεταξύ τους, αλλά να συμμετέχουν ενεργά σε ένα δυναμικό\n11 περιβάλλον αλληλεπίδρασης, κύριο χαρακτηριστικό γνώρισμα του οποίου αποτελεί η συνεργατική οικοδόμηση της γνώσης από απόσταση σε πραγματικό χρόνο. Για την επίτευξη μιας ΔΤ απαραίτητες είναι τόσο οι παιδαγωγικές όσο και οι και οι τεχνολογικές προϋποθέσεις. Οι παιδαγωγικές προϋποθέσεις αναφέρονται στο μεθοδολογικό πλαίσιο σχεδιασμού και οργάνωσης μια διδασκαλίας από απόσταση σε πραγματικό χρόνο, στην διδακτική μεθοδολογία, στα διδακτικά σενάρια στις δραστηριότητες κλπ. Η διδακτική μεθοδολογία θα πρέπει να δημιουργεί τις απαραίτητες συνθήκες για την ενεργό συμμετοχή του εκπαιδευομένου σε μια διαδικασία όπου θα μπορεί να επεξεργάζεται την πληροφορία με κριτικό τρόπο και να τη μετουσιώνει σε γνώση (Ally, 2004). Η τηλεδιάσκεψη είναι ένα μέσο που ο δάσκαλος μπορεί να χρησιμοποιήσει εκμεταλλευόμενος την ποικιλία μεταβίβασης πληροφοριών για να παρέχει πλουσιότερη οπτικά υποστήριξη σε απομονωμένους μαθητές. Όχι μόνο γεφυρώνει το κενό αλλά φέρνοντας τους εκπαιδευτικούς και τους μαθητές σε επαφή ουσιαστικά σε πραγματικό χρόνο, εμπλουτίζει την εξ αποστάσεως διαδικασία με τρόπους που δεν μπορούν εύκολα να γίνουν με άλλο τρόπο. Η τηλεδιάσκεψη μπορεί να αξιοποιηθεί προκειμένου να ικανοποιήσει πολλές νοημοσύνες και μαθησιακά στυλ. Η σημασία αυτή δεν μπορεί να υπερτιμηθεί καθώς τώρα είναι παραδεκτό ότι οι μαθητές μαθαίνουν καλύτερα μέσα από διαφορετικά είδη μάθησης (Gardner, 1983). Σήμερα ο σχετικά φθηνός εξοπλισμός και τα ευρυζωνικά δίκτυα κάνουν τα πράγματα πιο εύκολα. Έτσι η τηλεδιάσκεψη σήμερα προσεγγίζει περισσότερο την επικοινωνία face-to-face. Η γρήγορη μετάδοση επιτρέπει στους συμμετέχοντες να βλέπουν και να ακούν λεκτικές και μη επικοινωνίες(γλώσσα σωμάτων, διακύμανση φωνής), παρέχοντας άμεση ανταπόκριση. Σήμερα η χρήση mail, chat, voic είναι αποδεκτά μέσα που μειώνουν την απομόνωση στην εξ αποστάσεως εκπ/ση καθώς όλο και πιο πολλοί μαθητές επικοινωνούν με τους καθηγητές τους.(salmon, 1998; Wylie, 1998) Ένα σημαντικό πλεονέκτημα της τηλεδιάσκεψης είναι η δυνατότητα σύνδεσης με ειδικούς σε άλλες γεωγραφικές τοποθεσίες κι αυτό έχει σαν αποτέλεσμα την καλλιέργεια της πολυπολιτισμικότητας. Οι τηλεδιασκέψεις αποτελούν ένα εκπαιδευτικό μοντέλο που προωθούν και εφαρμόζουν: Εξατομικευμένη υποστήριξη, συνεργατική και βιωματική μάθηση, δημιουργία ακαδημαϊκού κλίματος Οι εικονικές τάξεις ή τηλε-συναντήσεις είναι ένας από τους τρόπους που επιχειρούνται για να γεφυρώσουν εποικοδομητικά την απόσταση χωρίς να αναιρούν τα πλεονεκτήματα της ελεύθερης από χωροχρονικούς περιορισμούς εκπαίδευσης. Οι δυνατότητες που προσφέρει το Διαδίκτυο για την εκπαίδευση από απόσταση είναι γνωστές και γενικά παραδεκτές. Συνοψίζοντας τα θετικά στοιχεία της τηλεδιάσκεψης και το σημαντικό ρόλο της στην εξ αποστάσεως εκπαίδευση μπορούμε να πούμε τα εξής: Προσφέρει σε εκπαιδευτικούς και μαθητές πολλές ευκαιρίες ακόμα και σε αυτούς που βρίσκονται στα πιο απομακρυσμένα σημεία. Ευνοεί την παρατήρηση και την αλληλεπίδραση με μαθητές σε απομακρυσμένα σχολεία. Δίνει την ευκαιρία να βιώσει κάποιος την εθνική, γλωσσολογική και κοινωνικοοικονομική ποικιλότητα που υπάρχει στους μαθητές. Έχουν όλοι την ευκαιρία (μαθητές- εκπαιδευτικοί ) να παρατηρήσουν και να συζητήσουν τα πάντα. Αναπτύσσονται οι ικανότητες παρατήρησης. Αυτό είναι κάτι που οδηγεί σε συζήτηση όλη την τάξη.\n12 Καλλιεργεί την πολυπολιτισμικότητα, αφού μπορεί κάποιος να έρθει σε επαφή με διαφορετικούς ανθρώπους. Αναπτύσσουν οι εμπλεκόμενοι τεχνολογικές ικανότητες. Δημιουργεί ενθουσιασμό στα άτομα προκειμένου να επικοινωνήσουν με άλλα που βρίσκονται πολύ μακριά. Βελτιώνει τα κίνητρα των μαθητών καθώς επίσης και τις ικανότητές τους στην επίλυση προβλημάτων. Οι μαθητές αποκτούν εμπειρίες συνεργατικής μάθησης και ταυτόχρονα γίνονται μέλη μιας μεγαλύτερης κοινότητας μαθητών. Οι εμπλεκόμενοι αποκτούν ουσιαστική και εποικοδομητική εμπειρία από α- πόσταση. Η αμεσότητα του μέσου δίνει τη δυνατότητα κάποιος να βλέπει τον άλλο σε πραγματικό χρόνο. Αυτό κάνει τη συζήτηση πιο εύκολη και βελτιώνει τις α- κουστικές ικανότητες. Δημιουργείται ένα φιλικό και αμφίδρομο εκπαιδευτικό υλικό(με εργασίες και ασκήσεις αξιολόγησης και αυτοαξιολόγησης) το οποίο στοχεύει στη βελτίωση της διαδικασίας μάθησης σε αντίθεση με τα παραδοσιακά συστήματα τα ο- ποία στοχεύουν κυρίως στη διδασκαλία.(λιοναράκης, 1999). Προωθείται η διεπιστημονική προσέγγιση και οριοθετούνται κριτήρια για την ακαδημαϊκή γραπτή εργασία.(λιοναράκης, 1999). 4.2 Ο αντίλογος για την τηλεδιάσκεψη «Η τηλεδιάσκεψη προσκαλεί τη μετάδοση των διαλέξεων είναι σίγουρα ένα ευπαρουσίαστο μέσο καθώς επίσης και ασυνεπές»( Laurilland, 1993, 167). Φυσικά υπάρχουν και τα αρνητικά στοιχεία της τηλεδιάσκεψης, όπως είναι το ψηλό κόστος του εξοπλισμού και των τηλεφωνικών γραμμών, καθώς και οι ασυμβατότητες στα μέσα που χρησιμοποιούνται. Παράλληλα, χρειάζεται εκπαίδευση για την επιτυχή χρήση των μέσων που θα χρησιμοποιούνται στην τηλεδιάσκεψη. Ένας σημαντικός παράγοντας που δημιουργεί πρόσθετες δυσκολίες είναι ότι οι συμμετέχοντες δεν μπορούν να αξιοποιήσουν την «συνειδητοποίηση του βλέμματος» καθώς ναι μεν υπάρχει οπτική επαφή αλλά ο ένας δεν μπορεί να δει τα μάτια του άλλου (Angiolillo et all, 1997). Για αυτόν τον λόγο η έμφαση στις μέρες μας δίνεται στην κατασκευή συστημάτων τηλεδιάσκεψης που είναι σε θέση να παρέχουν ζωντανή εικόνα υψηλής ευκρίνειας -High Definition- (Anastasiades, 2007a). Παρά το γεγονός ότι η τηλεδιάσκεψη υποστηρίζει την αμφίδρομη μετάδοση ήχου, εικόνας και δεδομένων σε πραγματικό χρόνο, φαίνεται να μην δημιουργεί την αίσθηση της διαπροσωπικής σχέσης και επαφής η οποία παρατηρείται σε περιβάλλοντα πρόσωπο με πρόσωπο διδασκαλίας (Bonk et al, 1998, Collins, 1991, Schweizer et al., 2003), καθώς οι συμμετέχοντες δεν μοιράζονται ένα κοινό τρισδιάστατο χώρο, βλέπουν μόνο αυτό που η κάμερα προβάλλει, και οι μη λεκτικές ενδείξεις είναι ασαφείς (Bruce, 1996). Αν και ο Freeman(1998) βρήκε οφέλη από τη χρήση της τηλεδιάσκεψης, η κύρια κριτική του ήταν ότι οι μαθητές και το προσωπικό αισθάνθηκαν ότι οι δραστηριότητες και οι αλληλεπιδράσεις κατά τη διαδικασία της μάθησης δε βελτιώθηκαν μέσω της τηλεδιάσκεψης. Χάθηκε χρόνος σε τεχνικές δυσκολίες και αυξήθηκε η πιθανότητα για διάσπαση προσοχής στις απομακρυσμένες περιοχές.\n13 Οι πρόσφατες μελέτες για την τηλεδιάσκεψη φαίνονται να συγκεντρώνονται περισσότερο στα πρακτικά πλεονεκτήματα που το έχει το μέσο, παρά στην εστίαση στην ποιότητα της διδασκαλίας και της μάθησης. Ο Bollom κ.ά (1989) διαπίστωσαν ότι η δυνατότητα για την αλληλεπίδραση και τη συζήτηση με τους σπουδαστές πραγματοποιείται σπάνια. Η μελέτη τους βρήκε τους σπουδαστές να είναι απρόθυμοι στη χρησιμοποίηση της δυνατότητας των τηλεδιασκέψεων για να συζητήσουν τα ζητήματα και να θέσουν τις ερωτήσεις. Αντ' αυτού, η καλύτερη χρήση της δυνατότητας ήταν υπό μορφή διδακτικής διάλεξης. Ο Dallat κ.ά εξέτασαν ομιλητές και σπουδαστές πριν και μετά τη χρήση της τηλεδιάσκεψης για τη διδασκαλία και τη μάθηση, βρήκαν ελάττωση στο χρόνο ταξιδιού και το κόστος ως προσδοκόμενο πλεονέκτημα. Επίσης διαπίστωσαν ότι το πανεπιστήμιο θα ενίσχυε τη δημόσια εικόνα του λόγω αυτής της νέας προσέγγισης στην παροχή της εκπαίδευσης. Παρόλο αυτά ειπώθηκε: «Κανένας από τους δασκάλους δε θεώρησε ότι η τηλεδιάσκεψη είχε τη δυνατότητα να παρέχει στους σπουδαστές μια εξ ολοκλήρου αποτελεσματική εμπειρία μάθησης" (Dallat και ά., 1992, 17). Αναφερόμενοι στο ύφος της διδασκαλίας ο Dallat και ά. (1992) διαπίστωσαν ότι μερικοί δάσκαλοι επέδρασαν περισσότερο από ότι συνήθως και έτσι στους σπουδαστές δε δόθηκαν οι ευκαιρίες να αλληλεπιδράσουν με άλλους σπουδαστές ή το δάσκαλο. Τελικά το κριτήριο για την ποιοτική διδασκαλία και μάθηση είναι η διδασκαλία faceto-face. Συνοψίζοντας τα αρνητικά στοιχεία της τηλεδιάσκεψης μπορούμε να πούμε τα εξής: Υπάρχουν δυσκολίες σχετικές με τεχνικά θέματα, όπως ακυρώσεις λόγω των τεχνικών προβλημάτων, διακοπής σύνδεσης ή δυσκολία στην παρατήρηση μέσω οθόνης λόγω κακής μεταφοράς εικόνας και ήχου. Οι συμμετέχοντες δεν μπορούν να αξιοποιήσουν την «συνειδητοποίηση του βλέμματος» καθώς ναι μεν υπάρχει οπτική επαφή αλλά ο ένας δεν μπορεί να δει τα μάτια του άλλου (Angiolillo et all, 1997) Ο σχεδιασμός μια εκπαιδευτικής τηλεδιάσκεψης είναι ιδιαιτέρα απαιτητικός σε σχέση με μια πρόσωπο με πρόσωπο διδασκαλία (Health & Halznagel, 2002) Δεν υπάρχει η αλληλεπίδραση της παραδοσιακής τάξης, χωρίς να σημαίνει βέβαια ότι σε μια παραδοσιακή τάξη είναι δεδομένη η αλληλεπίδραση. Υπάρχει δυσκολία στο να διατηρηθεί το ενδιαφέρον των απομακρυσμένων μαθητών. Υπάρχει έλλειψη εκπαίδευσης και καθοδήγησης στους εκπαιδευτικούς. Τελικά η τηλεδιάσκεψη είναι μια πρόκληση για τους εκπαιδευτικούς όχι στο να χειριστούν τον τεχνολογικό εξοπλισμό της αλλά να εκμεταλλευτούν τις δυνατότητες της ώστε να βελτιώσουν και να εμπλουτίσουν τη διδασκαλία και τη μάθηση. Η τηλεδιάσκεψη είναι απλά ένα διδακτικό και μαθησιακό εργαλείο. Χρειάζεται δημιουργικούς και ευφάνταστους δασκάλους για να απελευθερωθούν οι δυνατότητές της. 5. Μελέτη περιπτώσεων: Η τηλεδιάσκεψη στην πράξη\n14 5.1. Μελέτη περίπτωσης: ΟΔΥΣΣΕΑΣ Από τις αρχές του 2001 υλοποιείται το πρόγραμμα «ΟΔΥΣΣΕΑΣ» ως προέκταση του προγράμματος «ΟΙΚΑΔΕ». Kατά τη διάρκεια του προγράμματος έχουν υλοποιηθεί 70 τηλεδιασκέψεις σε 15 δημοτικά σχολεία Ελλάδας και Κύπρου, με συμμετοχή 800 μαθητών και 40 δασκάλων (Αναστασιάδης 2007). Ο εξοπλισμός ανά σχολική μονάδα περιλαμβάνει 3 ISDN γραμμές, μία γραμμή για διαδίκτυο, μία κάμερα τηλεδιάσκεψης, ένα βίντεο, έναν υπολογιστή και μία τηλεφωνική συσκευή. Το μοντέλο επικοινωνίας ανάμεσα στις δύο τάξεις ορίζεται σύμφωνα με το σχήμα 1. Σχ1. Μοντέλο επικοινωνίας (Αναστασιάδης 2001) Ο χωροταξικός σχεδιασμός, όπως φαίνεται από το σχήμα 2 βασιζόταν στη διάκριση των μαθητών σε ενεργητικό και παθητικό ακροατήριο, το οποίο εναλλασσόταν κυκλικά κατά τη διάρκεια της τηλεδιάσκεψης. Οι μαθητές που αποτελούσαν το ενεργητικό ακροατήριο ήταν 6 έως 8 σε αριθμό. Ενεργητικό ακροατήριο Δάσκαλος/α Παθητικό ακροατήριο Πίνακας Σχ2. Μοντέλο χωροταξικού σχεδιασμού( Αναστασιάδης 2001) Η συλλογή των δεδομένων για την αξιολόγηση του προγράμματος βασίστηκε σε ερωτηματολόγια, εκθέσεις, αναφορές, ομαδικές συνεντεύξεις, κλείδες παρατήρησης και βιντεσκόπηση. Τα αποτελέσματα της όλης παρέμβασης είναι πολύ θετικά σε ό,τι αφορά το ψυχοκοινωνικό κλίμα του νέου μαθησιακού περιβάλλοντος στην τάξη, την ενεργοποίηση των μαθητών με ισχυρά εσωγενή κίνητρα για συμμετοχή και επίπονη εργασί-\n15 α, τη σταδιακά αναδυόμενη εποικοδομητική και παραγωγική δυναμική στο πλαίσιο των ομάδων, το μεγάλο βαθμό ανάπτυξης θετικών στάσεων στην εργασία με τη βοήθεια των νέων τεχνολογιών κ.ά. Ιδιαίτερη εντύπωση προκάλεσε, μεταξύ άλλων, και ένα στοιχείο επαγγελματισμού που χαρακτήρισε τη συμπεριφορά των ομάδων και των μελών τους κατά τη φάση της τηλεσυνδιδασκαλίας και της τηλεσυνεργασίας, αλλά και μετά από αυτές, γεγονός που αποδόθηκε από τους ίδιους τους μαθητές στην αίσθηση της παρουσίας των μακρινών τους συνεργατών (στους οποίους έπρεπε να δώσουν μια καλή εικόνα), στην επιθυμία τους η δική τους τάξη να συνεισφέρει στο όλο έργο όσο γίνεται περισσότερο και στη σοβαρότητα που απαιτούσε η θαυμαστή γι αυτούς διαδικασία της διασύνδεσης και επικοινωνίας τους, που την αντιλαμβάνονταν όχι μόνον ως κάτι ανάλογο με τις τηλεδιασκέψεις που γίνονται στην τηλεόραση, αλλά ως μια πρωτόγνωρη σχολική τελετουργία. Το πρόγραμμα «ΟΔΥΣΣΕΑΣ» συμβάλλει στην εξοικείωση των μαθητών με το νέο μαθησιακό περιβάλλον που δημιουργεί η τηλεδιάσκεψη. 5.2 Μελέτη περίπτωσης: ΕΑΠ Ένα ακόμη παράδειγμα, όπου εφαρμόζεται η τηλεδιάσκεψη είναι το ελληνικό Ανοιχτό Πανεπιστήμιο. Στο ελληνικό Ανοιχτό Πανεπιστήμιο (ΕΑΠ) πραγματοποιήθηκαν Ομαδικές Συμβουλευτικές Τηλε-συναντήσεις(ΟΣΤ), με χρήση εξυπηρετητή Centra 6.0 και με χρήση αμφίδρομου ήχου- βίντεο. Οι συναντήσεις αυτές στοχεύουν κυρίως στην επίλυση αποριών των φοιτητών και την επικοινωνία με τον καθηγητήσύμβουλο, αλλά και για να εξυπηρετούν την επικοινωνία με τους συμφοιτητές τους. Η ενθαρρυντική συμμετοχή των φοιτητών αποτελεί στοιχείο, που αποδεικνύει την αποτελεσματική αξιοποίηση μεθόδων σύγχρονης τηλεκπαίδευσης για την υποστήριξη των φοιτητών. Επιχειρείται επομένως προσπάθεια γεφύρωσης της απόστασης, χωρίς ν αφαιρεθούν τα πλεονεκτήματα της ελευθερίας από χωροχρονικούς περιορισμούς( Παπαδάκης, Ρώσσιου). Αναφερόμενοι στο ρόλο της τηλεδιάσκεψης στην εξ αποστάσεως εκπαίδευσης μπορούμε να αναφέρουμε την εμπειρία φοιτητών του ΕΑΠ(Ιωάννης Ασπρολούπος, Αποστόλης Δεληγιάννης, Φοιτητές ΠΛΗ12): Η συμμετοχή στις τηλεδιασκέψεις είχε ως αποτέλεσμα να μηδενιστεί η γεωγραφική απόσταση, να γνωριστούν οι φοιτητές μεταξύ τους, να λυθούν απορίες, να ανταλλάξουν απόψεις για θέματα εκτός ΕΑΠ. Ειδικότερα ο ρόλος του υπεύθυνου καθηγητή (φιλικός, συνεργατικός, μεθοδικός, συντονιστικός) σε συνδυασμό με το εκπαιδευτικό υλικό, τις επισημάνσεις στις ελκυστικές διαφάνειες PowerPoint, τις υποδείξεις στον «Ασπροπίνακα» με τη γραφίδα αλλά και ο διαχωρισμός σε τμήματα με υπο-ομάδες και φοιτητές ως παρουσιαστές καλλιέργησαν τον ενθουσιασμό, την ενθάρρυνση, την έντονη προσπάθεια όλων για την επίτευξη των κοινών μαθησιακών στόχων. Οι τηλε-συναντήσεις όχι μόνο βοηθούν στην άμεση γνωστική αλλά και ηθική υποστήριξη αλλά εξοικειώνουν τον φοιτητή με τις νέες τεχνολογίες, εξοικονομούν χρόνο και κόστος από μετακινήσεις, γίνονται σε ώρα που επιλέγεται από τους ίδιους τους φοιτητές και είναι ανεξάρτητη από χρόνο διαθεσιμότητας αίθουσας όπως συμβαίνει με τις δια ζώσης συναντήσεις. Πολύ περισσότερο δε με τις τηλε-συναντήσεις ο φοιτητής διαθέτει επιπλέον «ανέσεις», αφού συμμετέχει με το δικό του τρόπο, στο δικό του χώρο, με όλες του τις σημειώσεις διαθέσιμες είτε σε έντυπο είτε σε ηλεκτρονικό υλικό ή και με άμεση πρόσβαση στο διαδίκτυο.\n16 5.3 Μελέτη περίπτωσης σε δύο πανεπιστήμια του Σίδνεϋ Ο Freeman(1998) σε μια αναφορά του σχετικά με μια τηλεδιάσκεψη ανάμεσα σε δύο πανεπιστήμια του Σίδνεϊ εξετάζει τα προβλήματα που αντιμετωπίστηκαν. Αυτά είχαν να κάνουν με προετοιμασία υλικών, εμπιστοσύνη στους άλλους ανθρώπους, περιορισμούς για το ύφος διάλεξης, πρόσθετες αποσπάσεις της προσοχής στο μαθησιακό περιβάλλον και μια ογκώδη αύξηση στην πίεση που προκαλείται από όλα τα παραπάνω. Τα συμπεράσματα από τα ερευνητικά ημερολόγια έδειξαν ότι οι τοπικοί σπουδαστές ελάμβαναν τις περισσότερες πληροφορίες και εξηγήσεις από τους ομιλητές, εργάζονταν κατά ομάδες και παρουσίαζαν περισσότερο από τους μακρινούς σπουδαστές. Ένας λόγος για τον οποίο οι τοπικοί σπουδαστές εξέθεσαν τη λήψη των περισσότερων πληροφοριών και εξηγήσεων από τους ομιλητές θα μπορούσε να οφείλεται στη φυσική παρουσία των ομιλητών. Οι τοπικοί σπουδαστές είχαν περισσότερες ευκαιρίες να μιλήσουν στους ομιλητές κατά τη διάρκεια του διαλείμματος μεταξύ της διάλεξης και της πρακτικής άσκησης και κατά τη διάρκεια της ίδιας της πρακτικής_άσκησης. Η ομαδική εργασία και η παρουσίαση ήταν δύο άλλες δραστηριότητες που οι τοπικοί σπουδαστές παρουσίασαν ως πιο σημαντικές έναντι των μακρινών σπουδαστών. Αυτό μπορεί να εξηγηθεί από το γεγονός ότι η εργασία μέσα στις ομάδες είναι αρκετά δύσκολο να οργανωθεί από απόσταση. Από την άλλη οι σπουδαστές των απομακρυσμένων περιοχών φάνηκε να λαμβάνουν περισσότερες οδηγίες από τους ομιλητές και να χρησιμοποιούν σημειώσεις σε σύγκριση με τους τοπικούς σπουδαστές. Αυτό πιθανόν να οφείλεται στο ότι οι σπουδαστές των απομακρυσμένων περιοχών παίρνουν οδηγίες για το πώς να ενεργοποιήσουν τον εξοπλισμό των τηλεδιασκέψεων όταν προκύπτουν τεχνικά προβλήματα ή πώς να ελέγξουν ότι το λογισμικό εγκαθίσταται στους υπολογιστές. Συμπερασματικά από την έρευνα μπορούμε να πούμε ότι η ποιότητα της διδασκαλίας και της μάθησης δεν είναι η ίδια σε μια σειρά μαθημάτων που παραδίδεται μέσω της τηλεδιάσκεψης όπως είναι μέσω της παραδοσιακής σε μια συγκεκριμένη τάξη. Πρέπει να ειπωθεί ότι αυτό δεν οφείλεται εξ ολοκλήρου στην τηλεδιάσκεψη ως μέσο αλλά και άλλοι παράγοντες συμβάλλουν. Η κακή προετοιμασία και ο προγραμματισμός, οι ακατάλληλες στρατηγικές διδασκαλίας και η ανεπαρκής κατάρτιση του δασκάλου έχουν σχέση με την ποιότητα της διδασκαλίας. "Είναι αφελές να υποτεθεί ότι μόνο να συνδέσει κανείς τις απόμακρες ομάδες ή τα άτομα στις διαφορετικές θέσεις δημιουργεί ένα αποτελεσματικό μαθησιακό περιβάλλον" (Cochrane, 1996, 320). 5.4 Μελέτη περίπτωσης σε πανεπιστήμιο στην Ουάσιγκτον. Οι δυσκολίες αλλά και τα πλεονεκτήματα της τηλεδιάσκεψης, όπως έχουν ήδη αναφερθεί καταδεικνύονται επίσης και από τη μελέτη των Anderson et all (2003). Η μελέτη αυτή αφορά σε πανεπιστημιακό μάθημα αρχιτεκτονικής και κρυπτογραφίας μέσω τηλεδιάσκεψης. Οι δύο τοποθεσίες που συνδέθηκαν μέσω τηλεδιάσκεψης ήταν μια αίθουσα του πανεπιστημίου, όπου λάμβανε χώρα το μάθημα καθώς και μια απομακρυσμένη αίθουσα μεγάλης εταιρίας λογισμικών. Συμμετείχαν 30 φοιτητές στο πανεπιστήμιο και 20 σπουδαστές που βρίσκονταν μακριά. Οι διαλέξεις του καθηγητή στο πανεπιστήμιο\n17 μεταφέρονταν μέσω βίντεο στην απομακρυσμένη αίθουσα. Ο καθηγητής χρησιμοποιούσε ασύρματο μικρόφωνο ενώ κρέμονταν μικρόφωνα από την οροφή για να εξυπηρετούν τους φοιτητές. Παράλληλα χρησιμοποιήθηκε ένας ηλεκτρονικός λευκός πίνακας, ο οποίος μετέφερε τις σημειώσεις του καθηγητή στην απομακρυσμένη αίθουσα. Οι φοιτητές του πανεπιστημίου είχαν επίσης τη δυνατότητα να βλέπουν σε οθόνη τους σπουδαστές εξ αποστάσεως. Δύο οθόνες στην απομακρυσμένη αίθουσα πρόβαλλαν τη διάλεξη του καθηγητή καθώς και τις διαφάνειες-σημειώσεις που παρείχε στους φοιτητές. Το σχήμα 3 παρουσιάζει τη διάταξη αυτού του μοντέλου. Απομακρυσμένη αίθουσα Τοπική αίθουσα Καθηγητής Οθόνη (σημειώσεις) Οθόνη (Καθηγητής) Λευκός πίνακας Οθόνη Σχ.3 Χωροταξική διάταξη Οι συναντήσεις ήταν τρίωρες, μια φορά την εβδομάδα. Η μελέτη συμπεριέλαβε σημειώσεις και παρατηρήσεις των εμπλεκομένων, συνεντεύξεις καθηγητή και μαθητών και συμπλήρωση ερωτηματολόγιου σε εβδομαδιαία βάση. Από την παραπάνω έρευνα αναδείχθηκαν τα εξής ζητήματα: Βασικό ζήτημα αποτέλεσε η ευελιξία στη διδασκαλία είτε με χρήση διαφανειών ή με χρήση λευκού πίνακα. Διαπιστώθηκε δε πως η διάλεξη, η οποία βασιζόταν σε διαδοχή διαφανειών που είχε εκ των προτέρων ετοιμάσει ο διδάσκων, εμφάνιζε σχετική αδυναμία ευελιξίας, ενώ η χρήση λευκού πίνακα εμφανίστηκε ως περισσότερο ευέλικτη λύση, ιδίως για την κάλυψη αποριών των φοιτητών. Σχ.4 Επιφάνεια εργασίας. Συνδυασμός λευκού πίνακα και διαφανειών. Αναδείχθηκε επίσης το αίσθημα απόστασης- συναισθηματικής απομάκρυνσης των σπουδαστών εξ αποστάσεως. Αυτό το συναίσθημα διαπιστώθηκε κυρίως στις συνεντεύξεις των σπουδαστών. Οι συχνές διακο-\n18 πές στη λήψη του βίντεο, η χρονική καθυστέρηση και τεχνολογικές δυσκολίες είχαν ως συνέπεια τη διάσπαση της προσοχής των σπουδαστών και ενίσχυαν το αίσθημα της απόστασης. Σύμφωνα με ένα φοιτητή «όταν ήμαστε συνδεδεμένοι, γνώριζα ότι οι φοιτητές από απόσταση βρίσκονταν εκεί, αλλά δεν μπορούσα ν αντιληφθώ τις προσωπικότητές τους», ενώ άλλος σημείωσε ότι «νιώθεις σαν να μην υ- πάρχει καθόλου η απομακρυσμένη αίθουσα με τους σπουδαστές» Σημαντικό ζήτημα αποτελεί και η αλληλεπίδραση των φοιτητών με τον καθηγητή στα πλαίσια της τηλεδιάσκεψης. Οι φοιτητές από απόσταση δίσταζαν να διακόψουν τον καθηγητή, αν ήθελαν να υποβάλλουν μια απορία. Συχνά σήκωναν χέρι, αλλά δε γινόταν άμεσα αντιληπτό από τον καθηγητή, με αποτέλεσμα να υπερβάλουν στις κινήσεις τους για να μπορέσουν να συμμετέχουν ενεργά στο μάθημα. Ως επιπρόσθετη δυσκολία, αναφέρθηκε ότι τα μικρόφωνα δεν επαρκούσαν για να ακούγονται όλοι οι φοιτητές, επομένως οι απομακρυσμένοι φοιτητές δεν είχαν άποψη για το τι ακριβώς συνέβαινε στην αίθουσα του πανεπιστημίου, ή ποια ατμόσφαιρα επικρατούσε, αφού είχαν επικεντρωθεί μόνο στον καθηγητή. Η αλληλεπίδραση συνεπώς μεταξύ των φοιτητών των δύο αιθουσών ήταν σχεδόν ανύπαρκτη και μεταξύ του καθηγητή και των από απόσταση φοιτητών εξαιρετικά περιορισμένη. Από την πλευρά του καθηγητή αναφέρθηκε ότι δυσκολευόταν ν αντιληφθεί τις αντιδράσεις των από απόσταση φοιτητών, καθώς η οθόνη ήταν μικρή και δεν μπορούσε να διακρίνει τα παραγλωσσικά στοιχεία, τις εκφράσεις του προσώπου ή τις κινήσεις του σώματος εκείνου του φοιτητή που του είχε απευθύνει κάποια ερώτηση. Συμπερασματικά θα μπορούσαμε ν αναφέρουμε ότι η ποιότητα του βίντεο και ήχου είναι πρωταρχικής σημασίας για να έχουμε μια επιτυχημένη διδασκαλία μέσω της τηλεδιάσκεψης. Η έλλειψη αλληλεπίδρασης και ενεργού συμμετοχής, όπως καταγράφηκε στην έρευνα, αποτελεί ανασταλτικό παράγοντα στην τηλεδιάσκεψη. Ακόμη, η τεχνολογία οφείλει να υποστηρίζει τα διαφορετικά στυλ μάθησης, καθώς κάποιοι φοιτητές είναι ακουστικοί ενώ άλλοι οπτικοί. Τέλος, η αίσθηση της απόστασης στην εκπαίδευση μειώνεται όταν η τεχνολογία υποστηρίζει το διάλογο σε πραγματικό χρόνο, όταν μαθαίνουν οι μαθητές ο ένας από τον άλλο και όταν μαθαίνουν οι μαθητές από το δάσκαλο διαμέσου διαδραστικών μαθησιακών επεισοδίων. 6. Προτάσεις για την άρση των δυσκολιών της τηλεδιάσκεψης Λαμβάνοντας υπόψη τις δυσκολίες και τους περιορισμούς στην τηλεδιάσκεψη, η διατύπωση προτάσεων για την άρση αυτών των περιορισμών κρίνεται επιτακτική. Όπως έχει ήδη καταδειχθεί, οι δυσκολίες σε τεχνικά θέματα λαμβάνουν κυρίαρχο ρόλο και επιδρούν δυσμενώς, συχνά αποτρέποντας τους μαθητές να επιτύχουν τους μαθησιακούς στόχους που έχουν τεθεί. Επομένως ιδιαίτερη φροντίδα οφείλει να δοθεί, ώστε να περιοριστούν ή ν αποφευχθούν οι διακοπές στη σύνδεση, η χρονική καθυστέρηση και η κακή μεταφορά-ποιότητα εικόνας, ήχου και βίντεο. Το κόστος σε εξοπλισμούς της τηλεδιάσκεψης συχνά αναφέρεται ως δυσκολία στην εφαρμογή προγραμμάτων. Οι Arnold et all σημειώνουν: «Η τεχνολογία είναι\n19 πια ώριμη, έχουμε τη δυνατότητα να πραγματοποιήσουμε τηλεδιασκέψεις με ανθρώπους από όλο τον κόσμο. Κάθε εξέλιξη και πρόοδος από δω και στο εξής θα κάνει τη διαδικασία απλά ευκολότερη» (Arnold et al, 2002, σελ. 166). Οι τρέχουσες εξελίξεις μας παρέχουν τη δυνατότητα συμμετοχής σε τηλεδιασκέψεις από το σπίτι και επιτρέπουν τη χρήση φορητού τεχνικού εξοπλισμού σε οποιοδήποτε σχεδόν τοποθεσία. Τα συστήματα ολοένα γίνονται πιο προσιτά στις τιμές και η έλευση του IP, πρωτοκόλλου στο διαδίκτυο, έχει περιορίσει το κόστος κλήσης. Ο εξοπλισμός στην τηλεδιάσκεψη διαφέρει, από υπερσύγχρονα εξειδικευμένα συστήματα και μονάδες, ως τη χρήση α- πλού μικροφώνου και κάμερας διαδικτύου (webcam), επιτρέποντας έτσι σε οποιοδήποτε σχολείο να συμμετέχει σε τηλεδιασκέψεις. Επίσης, έμφαση πρέπει να δοθεί στην εκπαίδευση, επιμόρφωση και καθοδήγηση στους εκπαιδευτικούς, καθώς η διδασκαλία με χρήση τηλεδιάσκεψης κρίνεται ως πιο απαιτητική από την παραδοσιακή διδασκαλία. Αυτό συμβαίνει κυρίως διότι ο εκπαιδευτικός απευθύνεται συγχρόνως σε δύο κοινά μαθητών και οφείλει να ανταποκρίνεται συγχρόνως στις ανάγκες όλων των μαθητών. Σύμφωνα με τον Hewlett, οι εκπαιδευτικοί στη σύγχρονη επικοινωνία πρέπει να λαμβάνουν γρήγορα αποφάσεις, για να καλύψουν τις ανάγκες των μαθητών, όπως προκύπτουν τη δεδομένη στιγμή και να είναι ευέλικτοι στο λεξιλόγιο που χρησιμοποιούν και στη στρατηγική τους ώστε να είναι αποτελεσματικοί (Hewlett 2006) Σύμφωνα με τους Lehman και Richardson προτείνεται ο σχεδιασμός ιδρύματος για την εισαγωγή της εκπαιδευτικής τεχνολογίας στη διδασκαλία και τη μάθηση. Σημαντικό επίσης ζήτημα είναι το κατά πόσον ο εκπαιδευτικός είναι σε θέση να κρατήσει το ενδιαφέρον των μαθητών αμείωτο κατά τη διάρκεια της τηλεδιάσκεψης και να εμπλέξει το σύνολο των μαθητών. Η Martin προτείνει το χρυσό κανόνα: «Θυμηθείτε, όχι περισσότερο από λεπτά ομιλίας από το διδάσκοντα, αν δεν έχουμε κάποια ανταπόκριση- ανατροφοδότηση από τους μαθητές». (Pacific Bell, 2002). Οι τρόποι που προτείνονται για την υπέρβαση της δυσκολίας στο να διατηρηθεί το ενδιαφέρον των απομακρυσμένων μαθητών, δε διαφέρουν πολύ από τις συνήθεις διδακτικές πρακτικές. Ο σταθερός ρυθμός ομιλίας και η διαφοροποίηση των διδακτικών στρατηγικών ανάλογα με την περίσταση βοηθούν στη διατήρηση του ενδιαφέροντος των μαθητών. Επιπρόσθετα, η τηλεδιάσκεψη δίνει τη δυνατότητα στο δάσκαλο, μέσω της οπτικής επαφής να έχει την εικόνα των μαθητών του, η οποία μπορεί να του δώσει στοιχεία για το ενδιαφέρον τους, μέσω της παρατήρησης, για παράδειγμα, της γλώσσας του σώματος. Ως προς το ζήτημα της αλληλεπίδρασης των φοιτητών με τους συμφοιτητές τους και τον διδάσκοντα, η χρήση ηλεκτρονικού λευκού πίνακα συνίσταται. Στον πίνακα αυτό, πέρα από τη μεταφορά των σημειώσεων του καθηγητή, οι φοιτητές μπορούν να κρατήσουν σημειώσεις, να παρέμβουν, να σχολιάσουν, ή να συνδέσουν δεδομένα. Από παιδαγωγικής σκοπιάς θεωρείται ως ένα στοιχείο που προωθεί τη συνεργατική μάθηση, καθώς ο ένας μαθητής μαθαίνει από τον άλλο και αλληλεπιδρούν (Hewlett 2006). Επομένως η εξοικείωση των διδασκόντων, αλλά και των μαθητών με τη χρήση αυτού του πίνακα θα βοηθούσε στην δημιουργία κλίματος ενεργού συμμετοχής των εμπλεκομένων και αλληλεπίδρασης. Η πραγματική πρόκληση για τους εκπαιδευτικούς δεν είναι ο χειρισμός του εξοπλισμού της τηλεδιάσκεψης, όσο η παιδαγωγική αξιοποίηση των δυνατοτήτων της, ώστε να βελτιώσουν και να εμπλουτίσουν τη διδασκαλία και τη μάθηση (Martin 2005). Πρέπει να εστιάσουμε λιγότερο στο γεγονός ότι η τεχνολογία μας επιτρέπει να πραγματοποιήσουμε μια δραστηριότητα και να δώσουμε μεγαλύτερη έμφαση και βα-\n20 ρύτητα στην ίδια τη δραστηριότητα ως κεντρικό σημείο του ενδιαφέροντός μας, με την υποβοήθηση της τεχνολογίας (Bruce & Levin, 1997). Για να επιτευχθεί ο παραπάνω στόχος, οι δάσκαλοι πρέπει να γνωρίζουν αφενός τις δυνατότητες που προσφέρει η τηλεδιάσκεψη για παιδαγωγική αξιοποίηση και επίτευξη προωθημένων μαθησιακών στόχων. Ο διάλογος με εκπαιδευτές στο συγκεκριμένο τομέα κρίνεται απαραίτητος. Επίσης κάποια σεμινάρια- εργαστήρια θα επέτρεπαν στους εκπαιδευτικούς να παράγουν πρωτότυπες ιδέες με την τεχνική, για παράδειγμα, του καταιγισμού ιδεών και να τις ανταλλάξουν μεταξύ τους, ώστε ν απελευθερώσουν τη δημιουργικότητά τους (Μartin 2005). Το ζητούμενο είναι να αντιμετωπίσουν οι εκπαιδευτικοί την τηλεδιάσκεψη, όχι μόνο ως τεχνικό μέσο εκμηδένισης αποστάσεων, αλλά ως διδακτικό και μαθησιακό εργαλείο. Η φαντασία και η δημιουργικότητα λειτουργούν θετικά ως προς αυτή την κατεύθυνση. 7. Σύνοψη Με την παρούσα εργασία επιχειρήθηκε η εννοιολογική οριοθέτηση της τηλεδιάσκεψης, ως αναπόσπαστο κομμάτι της εξ αποστάσεως εκπαίδευσης. Η διδασκαλία με αξιοποίηση της τηλεδιάσκεψης διαφοροποιείται σημαντικά από την παραδοσιακή διδασκαλία, ως προς τη μέθοδο, τις στρατηγικές και τους ρόλους του εκπαιδευτικού και των μαθητών. Ωστόσο η παραδοσιακή διδασκαλία δεν απορρίπτεται. Όπως καταδείχθηκε, προέχει η ανάπτυξη παιδαγωγικού μοντέλου για τη σύγκλιση της παραδοσιακής και εξ αποστάσεως διδασκαλίας. Τα πλεονεκτήματα της τηλεδιάσκεψης είναι σημαντικά. Οι εκπαιδευόμενοι και εκπαιδευτές συμμετέχουν ενεργά σε δυναμικό περιβάλλον αλληλεπίδρασης και οικοδομούν συνεργατικά τη γνώση από απόσταση σε πραγματικό χρόνο. Το εκπαιδευτικό υλικό διανέμεται αμφίδρομα, προωθείται η διεπιστημονική προσέγγιση, ενώ παράλληλα καλλιεργείται η πολυπολιτισμικότητα. Στον αντίποδα, οι δυσκολίες και τα αρνητικά στοιχεία της τηλεδιάσκεψης υφίστανται σε κάποιο βαθμό, με σημαντικότερα την εστίαση στο μέσο και όχι τη διδασκαλία, την ελλιπή επιμόρφωση και στήριξη των εκπαιδευτικών, και τη δυσκολία διατήρησης του ενδιαφέροντος των απομακρυσμένων μαθητών. Μελέτες περιπτώσεων αναδεικνύουν τα παραπάνω ζητήματα, ενώ επιχειρήθηκε διατύπωση προτάσεων για την άρση των δυσχερειών. Συμπερασματικά, το ζητούμενο είναι η δημιουργική ένταξη της τηλεδιάσκεψης στην καθημερινή διδακτική πρακτική του σχολείου, αξιοποιώντας τις δυνατότητες που παρέχει, από παιδαγωγική σκοπιά με παιδαγωγικούς όρους και προϋποθέσεις. Ο σχεδιασμός και η υλοποίηση συνεργατικών περιβαλλόντων από απόσταση, πρέπει να στοχεύει στην συνεργατική οικοδόμηση της νέας γνώσης, στην καλλιέργεια της κριτικής σκέψης και στην απόκτηση κοινωνικών δεξιοτήτων.


Ευρύχωρο και ιδιωτικό καταφύγιο για κήπους στην εξοχή - Airbnb\nOzark, Μιζούρι, Ηνωμένες Πολιτείες\nΣυγκρότημα ενοικιαζόμενων καταλυμάτων ως ολόκληρος χώρος. Οικοδεσπότης: Virginia\nΌμορφη τοποθεσία στην εξοχή, όπου μπορείτε να χαλαρώσετε και να απολαύσετε τα υπέροχα λουλούδια - ή να επισκεφθείτε τοπικά τουριστικά αξιοθέατα. Βρίσκεται στα μισά της διαδρομής μεταξύ Σπρίνγκφιλντ και Μπράνσον, ακριβώς δίπλα από τον μεγάλο αυτοκινητόδρομο. Το διαμέρισμα βρίσκεται σε υπόγειο, ιδιωτική είσοδο, με πληκτρολόγιο και μπορεί να φιλοξενήσει έως και εννέα επισκέπτες. Υπάρχει άφθονος χώρος για να περιπλανηθείτε σε αυτά τα έξι στρέμματα.\nΔιαμέρισμα σε υπόγειο με 2 πρόσβαση/πρίζες (2 γαλλικές πόρτες). Μεγάλα παράθυρα. Ελαφριά και ευάερη μέσα. Αφήστε τα παιδιά να τρέξουν και να παίξουν έξω. Υπάρχει άπλετος χώρος για να περιπλανηθείτε. Καθίστε στο αίθριο και απολαύστε την υπέροχη ύπαιθρο!\nΒρίσκεται 2/10 του χιλιομέτρου από τον δρόμο. Δέκα λεπτά από το Ozark όπου θα βρείτε καλό φαγητό, αντίκες και ένα Walmart (φυσικά). Αξίζει το ταξίδι για πρωινό ή μεσημεριανό στο The Market House Cafe and Bake Shop που βρίσκεται στην πλατεία Ozark. Το καφέ της Rosie Jo (2 φώτα στάσης από το Walmart) είναι καλό για φαγητό οποιαδήποτε στιγμή της ημέρας. Γνωστό για το τηγανητό κοτόπουλο! Το σπίτι του Lambert με τα ρολά είναι περίπου 20 λεπτά με το αυτοκίνητο για μεσημεριανό ή δείπνο. Πηγαίνετε νωρίς. Συνήθως είναι μια γραμμή αναμονής!\nΔεν είναι πάντα διαθέσιμο για κοινωνικοποίηση (μου αρέσει να ταξιδεύω!), αλλά είναι πάντα διαθέσιμο μέσω κειμένου ή τηλεφώνου.\nΕξερευνήστε άλλες επιλογές μέσα και γύρω από την πόλη Ozark


Κυριάκος Μητσοτάκης: Για ποιος θα είναι υποχρεωτικός ο εμβολιασμός – Όλοι οι κλειστοί χώροι ψυχαγωγίας αποκλειστικά για εμβολιασμένους – Health Update\nΑρχική / Επικαιρότητα / Κυριάκος Μητσοτάκης: Για ποιος θα είναι υποχρεωτικός ο εμβολιασμός – Όλοι οι κλειστοί χώροι ψυχαγωγίας αποκλειστικά για εμβολιασμένους\n12 July 2021\tΕπικαιρότητα, Τελευταίες Εξελίξεις\n“Η χώρα δεν θα ξανακλείσει από τη στάση ορισμένων. Θα δώσει ελευθερία στους πολλούς. Και προστασία σε όλους. Γιατί δεν κινδυνεύει η Ελλάδα, αλλά οι ανεμβολίαστοι Έλληνες”, τόνισε πριν από λίγο στο διάγγελμά του ο Πρωθυπουργός, Κυριάκος Μητσοτάκης.\nΟ κ. Μητσοτάκης ανακοίνωσε στη συνέχεια μία σειρά ρυθμίσεων που επιχειρούν να περιορίσουν την εξάπλωση του ιού πριν πολιορκήσει ξανά το Σύστημα Υγείας.\nΚαθίσταται υποχρεωτικός ο άμεσος εμβολιασμός των εργαζόμενων σε μονάδες φροντίδας ηλικιωμένων, που είναι και η πιο ευπαθής κατηγορία. Όσοι δεν το πράξουν θα τεθούν σε αναστολή εργασίας από την 16η Αυγούστου και μετά. “Γιατί δεν γίνεται αυτοί οι οποίοι υποτίθεται ότι προστατεύουν εκείνους που κινδυνεύουν περισσότερο, να είναι οι ίδιοι πιθανοί φορείς αυτού του κινδύνου”, είπε ο Πρωθυπουργός.2. Aπό την 1η Σεπτεμβρίου, ο υποχρεωτικός εμβολιασμός θα ισχύσει και για τους υγειονομικούς, σε δημόσιο και ιδιωτικό τομέα. “Είναι αδιανόητο, για παράδειγμα, ένας ανεμβολίαστος νοσηλευτής να φροντίζει έναν ανοσοκατεσταλμένο καρκινοπαθή ασθενή. Είμαι σίγουρος ότι με αυτήν την απόφαση συμφωνεί το μεγάλο μέρος της κοινωνίας. Και ζητώ από όλα τα κόμματα να τη στηρίξουν χωρίς αστερίσκους και επιφυλάξεις”, συμπλήρωσε.3. Ειδική πρόνοια λαμβάνεται για τις Ένοπλες Δυνάμεις. Στο εξής, μόνιμοι και στρατεύσιμοι θα έχουν τη δυνατότητα, αλλά και κίνητρα, να εμβολιάζονται μέσα στις μονάδες τους. Όποτε το θελήσουν οι πρώτοι και με τη στράτευσή τους οι δεύτεροι, γιατί, όπως εξήγησε ο κ. Μητσοτάκης, η ζωή στο στράτευμα είναι από τη φύση της ομαδική και συνεπώς ο συγχρωτισμός είναι αναπόφευκτος.\n“Αυτό σημαίνει ότι στη διάρκεια του καλοκαιριού η ψυχαγωγία, είτε σε ανοικτούς είτε σε κλειστούς χώρους, θα αφορά μόνο καθήμενους και όχι όρθιους, ώστε να μην ευνοείται η μετάδοση του ιού. Τα καταστήματα θα έχουν, πλέον, τη δυνατότητα περισσότερων τραπεζοκαθισμάτων. Όμως και οι έλεγχοι θα είναι πολύ αυστηροί.\nΠρόκειται για τέσσερις επιλογές υπέρ της υγείας των ίδιων των εργαζομένων και των γύρω τους. Ταυτόχρονα, όμως, και για αποφάσεις που αποδίδουν ελευθερίες σε εκείνους που τις δικαιούνται. Ενώ παράλληλα συνιστούν μία πράξη δικαιοσύνης προς την πλειονότητα των πολιτών που δρουν με κοινωνική ευθύνη και ευαισθησία. Και κάτι ακόμη: έχουν τόλμη αλλά και μετριοπαθή κλιμάκωση. Και είναι απλές και κατανοητές”, κατέληξε ο Πρωθυπουργός.\nγιατροί ΕΚΑΒ εμβόλια εμβολιασμοί ένοπλες δυνάμεις θέατρα κορονοϊός Κυριάκος Μητσοτάκης μονάδες φροντίδας ηλικιωμένων μπαρ νοσηλευτές νοσοκομεία πανδημία σινεμά στρατός χώροι ψυχαγωγίας\t2021-07-12\nΕτικέτεςγιατροί ΕΚΑΒ εμβόλια εμβολιασμοί ένοπλες δυνάμεις θέατρα κορονοϊός Κυριάκος Μητσοτάκης μονάδες φροντίδας ηλικιωμένων μπαρ νοσηλευτές νοσοκομεία πανδημία σινεμά στρατός χώροι ψυχαγωγίας\nPrevious Μάριος Θεμιστοκλέους: Την Πέμπτη ανοίγει η πλατφόρμα για τις ηλικίες 15-17\nNext Η πανδημία του παραλόγου…


Απόλλων Π.-Δόξα Λευκάδας 77-66! | TALIBAN NEWS\nΑπόλλων Π.-Δόξα Λευκάδας 77-66!\nΟ Απόλλωνας διατήρησε το αήττητο στην έδρα του (10/10), φτάνοντας σχετικά εύκολα στην επικράτηση απέναντι στη Δόξα Λευκάδας, που το πάλεψε και είχε ξεσπάσματα κατά διαστήματα, ωστόσο τελικά υπέκυψε στην ψυχραιμία και στην «καυτή» έδρα του Απόλλωνα και ηττήθηκε με 77-66.\nΤο παιχνίδι διεξήχθη χθες, ύστερα από αίτημα των «μελανόλευκων», καθότι το προσεχές Σαββατοκύριακο θα κορυφωθούν οι καρναβαλικές εκδηλώσεις.\n1ο δεκάλεπτο (16-12): Οι γηπεδούχοι τα πάνε περίφημα από την γραμμή των 6.75 και έχουν ευστοχήσει σε 4 τρίποντα (2 ο Λυμπέρης). Από την άλλη, ο Τσότσος έχει πετύχει τους 10 από τους 16 πόντους της Λευκάδας και διατηρεί τους νησιώτες σε επαφή με το σκορ.\n2ο δεκάλεπτο (37-26): Ο Νίκος Βουρνάς περνάει τον Ανδρέα Βουρνά στην αναμέτρηση και εκείνος τον βγάζει ασπροπρόσωπο, αφού πετυχαίνει γκολ φάουλ (27-22 στο 16’) και γενικότερα προσδίδει ενέργεια με τον ενθουσιασμό του. Στον αντίποδα, ο Δημήτρης Λυμπέρης έχει «ζεσταθεί» για τα καλά και με 3ο προσωπικό τρίποντο δίνει διψήφια διαφορά στους πατρινούς (34-24, 2.55 πριν τη λήξη).\n3ο δεκάλεπτο (53-46): Ο Απόλλωνας μπαίνει δυναμικά, ο Λιανός ευστοχεί σε τρίποντα και ταυτόχρονα ο Λυμπάρης υποπίπτει σε φάουλ εκτός φάσης (42-30 στο 23’). Η συνέχεια είναι ανάλογη και ο Πετρόπουλος παίρνει το όπλο του και με τρίποντη βόμβα φτάνει τη διαφορά στο +13 (49-36 στο 26’). Σε εκείνο το σημείο, ο Ντάρκο Ράλλης αναλαμβάνει δράση και με 5 αλλεπάλληλους πόντους ροκανίζει τη διαφορά στο -7 (53-46), με τη λήξη της περιόδου.\n4ο δεκάλεπτο (77-66): Οι «μελανόλευκοι» αναθαρρούν επιθετικά και ο Αργυρόπουλος, που μέχρι εκείνη την ώρα έχει σκοράρει 6 πόντους, επωμίζεται το επιθετικό φορτίο, χτίζοντας σερί 9-0 σε 2 λεπτά (62-46 στο 32’). Οι νησιώτες προσπαθούν για την ύστατη αντίδραση και ρίχνουν τη διαφορά σε μονοψήφιο αριθμό (70-62), χάρη σε γκολ-φάουλ του Πέττα στο 37’.Εντούτοις, ο «αρχηγός» και ιθύνων νους του Απόλλωνα, Αργυρόπουλος, ευστοχεί σε προσπάθεια τριών πόντων και κόβει τα πόδια των φιλοξενούμενων, αφού ξαναφέρνει τη διαφορά στο +12 (75-62) 1 λεπτό και 30 δευτερόλεπτα πριν την ολοκλήρωση του αγώνα.\nΔιαιτητές: Μπίκας (Αττικής) Θεόνας (Αττικής) Μπούκας (Αττικής)\nΔεκάλεπτα: 20-16, 37-26, 53-46, 77-66\nΑΠΟΛΛΩΝ Π. (Νίκος Βετούλας): Πέτροβιτς 7 (2), Αργυρόπουλος 23, Π. Καπερώνης, Βιρίγιεβιτς, Πετρόπουλος 9 (3), Θανόπουλος, Λιανός 16 (2), Δανιήλ, Ζαφείρης, Σταμόπουλος, Λυμπέρης 9 (3), Κρόλο 13.\nΔΟΞΑ ΛΕΥΚΑΔΑΣ (Νίκος Βουρνάς): Ματενίδης, Βουρνάς 3, Μαρουσιτς, Σκούφης 3 (1), Βαγενάς 5, Πέττας 16, Πέκοβιτς 6, Τσότσος 22, Εκινέ, Κατωπόδης, Λυμπάρης 4, Ράλλης 7 (1).\n← Αχιλλέας/Εθνικός-Θύελλα Σκιαδά 1-1\nΒ ΕΠΣΑ: Η πορεία των διεκδικητών της ανόδου (μέρος Α) →


Αξιοπρεπείς κινητήρες και η αγορά τους\nKεφαλή του κινητήρα(38)\nΚινητήρες αυτοκινήτων και αγορά των εξαρτημάτων τους. Τα μηχανοκίνητα οχήματα είναι πολύ σημαντικοί τύποι μηχανών που επιτρέπουν την αποτελεσματική, γρήγορη και άνετη μεταφορά ατόμων και διαφόρων αντικειμένων και αγαθών σε μικρές και μεγάλες αποστάσεις. Είναι γνωστό εδώ και πολύ καιρό ότι διάφορα εξαρτήματα, ανταλλακτικά και συστήματα είναι απαραίτητα για τη σωστή λειτουργία των οχημάτων. Ένα από τα πιο σημαντικά εξαρτήματα είναι, φυσικά, η μονάδα κίνησης, ο κινητήρας. Είναι υπεύθυνη για την καύση του μίγματος καυσίμου-αέρα και την παραγωγή της ενέργειας που απαιτείται για να ωθήσει το όχημα, καθώς και για επαρκή επιτάχυνση και παραγωγή υψηλών ταχυτήτων.\nΈνας αξιοπρεπής κινητήρας δεν έχει διαρροές ή άλλα ελαττώματα. Χάρη σε αυτό, το όχημα μπορεί να παράγει πολύ καλές επιδόσεις με χαμηλή κατανάλωση καυσίμου ταυτόχρονα (εξαρτάται από την χωρητικότητα και την ισχύ του κινητήρα). Τα αυτοκίνητα είναι εξοπλισμένα με διάφορες μονάδες ισχύος προσαρμοσμένες στην καύση βενζίνης, ντίζελ και LPG (μερικές φορές επίσης CNG). Όλα εξαρτώνται από τη μάρκα και το μοντέλο του οχήματος και την τεχνολογία που αναπτύχθηκε από τον κατασκευαστή του αυτοκινήτου.\nΦυσικά, ακόμη και ο καλύτερος κινητήρας αυτοκινήτου μπορεί να υποστεί κάποιο είδος σοβαρής βλάβης ή μια μικρή δυσλειτουργία που μπορεί να μετατραπεί σε πολύ πιο σοβαρό πρόβλημα. Ως εκ τούτου, είναι σημαντικό να πραγματοποιείτε τακτικές επιθεωρήσεις, καθώς και επισκευή και αντικατάσταση αναλώσιμων. Σε περίπτωση σοβαρότερης βλάβης, μερικές φορές είναι απαραίτητο να αναθεωρηθεί ο κινητήρας και μερικές φορές αρκεί να αντικατασταθούν τα ελαττωματικά εξαρτήματα.\nΤα καλά νέα είναι ότι υπάρχουν πολλά στάσιμα και ηλεκτρονικά καταστήματα ανταλλακτικών στην αγορά. Στις προσφορές τέτοιων σημείων πώλησης μπορείτε να βρείτε μια ποικιλία εξαρτημάτων για μονάδες κίνησης, καθώς και ολόκληρους κινητήρες. Οι καλοί πωλητές προσφέρουν γνήσια ανταλλακτικά και ανταλλακτικά υψηλής ποιότητας, καθώς και μεταχειρισμένα ανταλλακτικά σε πολύ καλή κατάσταση. Έτσι όλοι μπορούν να βρουν εύκολα εξαρτήματα προσαρμοσμένα στις δικές τους ανάγκες.\nKεφαλή του κινητήρα 1.2 X12XE Z12XE OPEL AGILA ASTRA CORSA 55351307, 5607110, 90544046, 24405472, 5607065, 56 07 065, 607112, 6 07 112\nKεφαλή του κινητήρα 1.9 JTD ALFA ROMEO FIAT LANCIA 46431957\nΑΝΑΚΑΙΝΙΣΜΕΝΟ Κεφαλή του κινητήρα 2.0 DTI X20DTL X20DTH Y20DTL Y20DTH OPEL ASTRA VECTRA SIGNUM OMEGA ZAFIRA 90543620, 9117694, 24459491, 12992483, 55353378, 5607062, 5607066, 5607088, 5607115, 5607134\nΕκκεντροφόρος άξονας 1.7 DTL X17DTL X17DT OPEL ASTRA 90209830\nΕκκεντροφόρος άξονας 1.7 DTL X17DTL OPEL ASTRA 90400144\nΕκκεντροφόρος άξονας C16NZ OPEL ASTRA 90284814\nΈμβολα κινητήρα X14XE, 77.55 OPEL\nΈμβολα κινητήρα X20DTH Y20DTH, R90400235, NURAL 0107200 83.955 OPEL\nΈμβολα κινητήρα Z12XE, 72.47 OPEL\nΈμβολα κινητήρα Z13DT Z13DTJ OPEL 73502643, 1B\nΈμβολα κινητήρα Z19DT 2.A2 OPEL\nΈμβολα κινητήρα Z19DTH 55203167 OPEL\nΈμβολα κινητήρα X10XE, 72.90 OPEL\nΈμβολα κινητήρα X16XEL, D05 H4 OPEL\nΈμβολα κινητήρα X17DT 82.465 OPEL\nΈμβολα κινητήρα X18XE, 81.90 OPEL\nΤιμή:: 17,50 € (καθαρά: 14,23 € )\nΈμβολα κινητήρα X20DTH Y20DTH, 90531401 OPEL\nΈμβολα κινητήρα X20XEV, 85.97 OPEL\nΤιμή:: 10,00 € (καθαρά: 8,13 € )


Ρεάλ Μαδρίτης: Έδωσε τα χέρια με Καβάνι! - NewsIt.com.cy\n25.05.2013 | 15:33\nΤελευταία ενημέρωση: 25.05.2013 | 15:34\nΡεάλ Μαδρίτης: Έδωσε τα χέρια με Καβάνι!\nΙσπανικά δημοσιεύματα αναφέρουν πως η «βασίλισσα» έχει πείσει τον Έντισον Καβάνι για να μετακομίσει στη Μαδρίτη. Απομένει να ικανοποιηθεί οικονομικά η Νάπολι.\nΗ Ρεάλ Μαδρίτης το πάλεψε για τον Νεϊμάρ, όμως αυτός προτίμησε Μπαρσελόνα. Έτσι οι Μαδριλένοι θέλοντας να κάνουν το μεταγραφικό μπαμ, κινήθηκαν για την απόκτηση του Έντισον Καβάνι. Μάλιστα σύμφωνα με δημοσίευμα της ισπανικής «Sport», η «βασίλισσα» έχει προσεγγίσει τον Ουρουγουανό επιθετικό, ο οποίος προτιμά να παίξει μπάλα στο «Σαντιάγκο Μπερναμπέου» παρά στο «Έτιχαντ Στάντιουμ» της Μάντσεστερ Σίτι.\nΣύμφωνα λοιπόν με ισπανικά δημοσιεύματα, η μεταγραφή του Καβάνι στη Ρεάλ, θεωρείται «τελειωμένη» και απομένει μόνο, η καταβολή ενός ποσού κοντά στα 63εκ. ευρώ, που είναι η ρήτρα 26χρονου. Φημολογείται μάλιστα, πως η Ρεάλ θα «σπρώξει» περίπου 45εκ. ευρώ, ενώ θα δώσει και έμψυχα ανταλλάγματα ώστε να φέρει τον παγκόσμιας κλάσης επιθετικό, από τη Νάπολι στη Μαδρίτη.\nΑΕΛ: Λίτο Βιντιγκάλ για τον πάγκο\nΤελικός Champions League: Φόβος για τρομοκρατική επίθεση!\n«Το κύπελλο θα πιω άσπρο πάτο» - VIDEO από τη φιέστα του Απόλλωνα\nΤελικός Champions League : Ποιοι ετοιμάζονται για ξεσάλωμα και ποιοι για ύπνο βαθύ;\nΑΕΚ: «Άνοιξε» το χορό των μεταγραφών…\nΑΕΛ: «Συμφωνία κυρίων»\nΜπάγερν Μονάχου: Στο Λονδίνο οι βαυαροί\nΤελικός Champions League: Ο Γερμανικός «εμφύλιος» και η Μέρκελ\n15:53 Ηλίας Βρεττός: Έτσι έγινε το τροχαίο! Η κατάσταση της υγείας του τραγουδιστή


Ο κήπος της φαντασίας: Βραβεια!!!!! ...και δουλεια!!!\nΒραβεια!!!!! ...και δουλεια!!!\nΘα ηθελα ως προλογο να ζητησω ενα συγνωμη για τα αναπαντητα σχολια που με τοση αγαπη μου στειλατε στην τελευταια μου αναρτηση " Η τεχνη της φυλακης 2".\nΕυχαριστω με ολη μου την καρδια ολους εσας που εισασταν εκει, που νιωσατε...!!!\nΚαλες μου φιλες ο χρονος μου το τελευταιο διαστημα εχει ανατραπει, νομιζω οτι μειωθηκαν οι ωρες τις ημερας, αισθανομαι οτι ..δεν προλαβαινω τιποτα πια, δουλευω και κανω διαφορα πραγματα ασταματητα, ..ε! ειμουν και λιγο καλομαθημενη και μου επεσαν λιγο βαριες οι πολλες υποχρεωσεις.\nΣταματαω την γκρινια εδω.\nΣε αυτο το διαστημα ..που χαθηκα ερχομουνα κλεφτα τις νυχτες στα μπλογκοσπιτακια σας και θαυμαζα τα εργα σας και οχι μονο. ετσι για λιγο πριν κλεισω τα ματια μου.\nΑκομα στο διαστημα αυτο καποια γλυκα κοριτσια μοιραζαν βραβεια! καποια εφτασαν μεχρι εδω..\nΤο Κατερινακι απο το http://www.diamadaki.blogspot.gr\nH Νελη μας απο το Αρωματα και γευσεις\nκαι η φιλη μας Marcia απο το http://www.marsiabramucci.blogspot.gr\nΗ Μαριλενα απο το http://www.marilenaspotofart.wordpress.com\nΣας ευχαριστω τοσο μα τοσο πολυ!!!!\nΞερω οτι εχω καποιες υποχρεωσεις απεναντι σε αυτα τα γλυκα βραβεια\n1ον να τα χαρισω κι εγω γιατι αυτο το παρε δωσε απλοχερα ειναι ενα απο τα βαθυτερα νοηματα της ζωης!\nΤα χαριζω λοιπον σε οσους δεν τα εχουν με παρα πολυ αγαπη!!!\n2ον να απαντησω σε καποιες ερωτησεις τις οποιες δεσμευομαι να το κανω σε καποια αλλη αναρτηση\nκαι τωρα θα ηθελα να σας δειξω τι με κρατησε μακρια σας\nτα σαπουνακια μας αυτα που ωριμαζουν...\n..αυτα που περιμενουν καρτερικα στα καλουπια τους..\n...και σε αυτα που κρυβονται σε αυτο το καταπληκτικο σεντουκι..\n( Το σεντουκι αυτο το βρηκα στο παζαρι της Κυριακης στην Ιερα Οδο, αξιζει να σας πω οτι το πληρωσα μολις 5 ευρω. Δεν ειναι απιστευτο?)\n..και στο εσωτερικο του κρυβει σαπουνακια με decoupage\n..το δοκιμασα για πρωτη φορα και εντυπωσιαστηκα με το γεγονος οτι οσο κι αν χρησιμοποιησεις το σαπουνι, το σχεδιο δεν χαλαει!!!\nΕυχομαι σε ολους Καλο μηνα!\nΣας στελνω φιλια και χαμογελα!!!\nΕτικέτες ΒΡΑΒΕΙΑ, ΧΕΙΡΟΠΟΙΗΤΑ ΣΑΠΟΥΝΙΑ\nΜαριλένα 2 Οκτωβρίου 2012 - 10:13 μ.μ.\nκαλημέρα και καλό μήνα Αλεξάνδρα μου!!!μπράβο για να τα βραβεία σου!!!!τα αξίζεις!!!\nδεν έχω φτιάξει ποτέ σαπούνια, δε γνωρίζω την διαδικασία, τα δικά σου είανι πανέμορφα!!!μυρωδάτα,μυρωδάτα!!!πολύ ωραίο και το decoupage που τους έκανες!!!!καλά έκανες και τσίμπησες το μπαουλάκι!! χάνεται τέτοια ευκαιρία!!!εγώ κατεβαίνω Μοναστηράκι,Ψυρρή και ψαχουλεύω!!!!χαχα!!!!\nΝα περνάς καλά φίλη μου!!!!\nΑλεξανδρα Γκολφινοπουλου 3 Οκτωβρίου 2012 - 11:06 μ.μ.\nΑα εγω το εκανα συστημα, Κυριακη πρωι στο παζαρι χαχα!!!\nΚαλο γλυκο μηνα!!\nfotolabida maria 2 Οκτωβρίου 2012 - 10:37 μ.μ.\nΣΥΓΧΑΡΗΤΗΡΙΑ ΓΙΑ ΤΑ ΒΡΑΒΕΙΑ!!ΝΑ ΤΑ ΧΙΛΙΑΣΕΙΣ!!!!ΤΑ ΣΑΠΟΥΝΑΚΙΑ ΕΙΝΑΙ ΚΑΤΑΠΛΗΚΤΙΚΑ!!!!!ΜΠΡΑΒΟ!!!ΚΑΛΗ ΣΥΝΕΧΕΙΑ!!!!ΚΑΛΗΜΕΡΑ ΦΙΛΙΑ!!!!\nΑλεξανδρα Γκολφινοπουλου 3 Οκτωβρίου 2012 - 11:07 μ.μ.\nΧρυσούλα 2 Οκτωβρίου 2012 - 11:13 μ.μ.\nΣυγχαρητήρια για τα βραβειάκια σου!!!...\nΝτεκουπάζ πάνω στο σαπούνι;...και δίχως να χαλάει;...Μπράβο!!!\nΑλεξάνδρα μου τι ωραία που μπορείς και φτιάχνεις τα δικά σου σαπούνια.....είναι κάτι που δεν έχω ασχοληθεί καθόλου...όμως μ`ενδιαφέρει...ίσως στο μέλλον...\nΤο μπαουλάκισου μου άρεσε πολύ!...καμιά φορά στα παζάρια βρίσκεις διαμάντια...\nΑλεξανδρα Γκολφινοπουλου 3 Οκτωβρίου 2012 - 11:10 μ.μ.\nΚι εγω δεν το περιμενα οτι γινετε ντεκουπαζ και σε σαπουνι, τα χασα οταν ειδα οτι μενει αναλειωτο.\nκαι γενικα η διαδικασια του σαπουνιου ειναι πολυ ομορφη ε! δηιουργια δεν ειναι?\nΠοδηλάτισσα 3 Οκτωβρίου 2012 - 12:48 π.μ.\nΚαλή σου μέρα και καλό μήνα!!! Τι όμορφα σαπουνάκια είναι αυτά... ιδικά αυτά με την decoupage ονειρεμένα!!!! Πιστεύω ότι κάποια στιγμή θα φτιάξεις και το μπαουλάκι!!!!! Πολλά φιλιά!!!!\nΑλεξανδρα Γκολφινοπουλου 3 Οκτωβρίου 2012 - 11:12 μ.μ.\nΚαλημερα καλη μου ποδηλατισσα!\nΝομιζω πως το μπαουλακι θα το αφησω οπως ειναι, βασιακ φοβαμαι μην το χαλασω\nmarileni 3 Οκτωβρίου 2012 - 3:51 π.μ.\nΤα σαπουνάκια είναι σαν ...σοκολατένια!!!!!!Τέλειο και το μπαούλο!!!!\nΑλεξανδρα Γκολφινοπουλου 3 Οκτωβρίου 2012 - 11:13 μ.μ.\nNeli 3 Οκτωβρίου 2012 - 12:21 μ.μ.\nΤι να πρωοτοσχολιασω τωρα? τα σαπουνια? τα βραβεία? το σεντουκι ?το ένα πιο ενδιαφέρον απο το άλλο,λοιπόν να χαιερεσαι τα βραβεία σου,καταπληκτικά τα σαπούνια τα κοιτάω ποση ώρα,αλλα και το σεντούκι πανέμορφο,νασαι καλά ,καλό βράδυ,φιλιά.\nΑλεξανδρα Γκολφινοπουλου 3 Οκτωβρίου 2012 - 11:16 μ.μ.\nΤι να πρωτοαπαντησω?\nΕυχαριστωωω!!! για ολα\nΦιλία 3 Οκτωβρίου 2012 - 12:29 μ.μ.\nΚαλά, το σεντούκι εκπληκτικό.... άκου 5 ευρώ!!!!!!!\nΜε τα σαπουνάκια σου σε τέτοια ποσότητα, φαντάζομαι θα μοσχοβολάει το σπίτι σου!\nΜε εντυπωσίασε το ότι δε χαλάει το decoupage με τη χρήση!\nΑλεξανδρα Γκολφινοπουλου 3 Οκτωβρίου 2012 - 11:18 μ.μ.\nΧα! απο μυρωδιες αλλο τιποτα ειμαστε σχεδον ζαλισμενοι οικογενειακως απο τα αρωματα! οσο για το σεντουκι η αρχικη τιμη ηταν 10 και παζαρι στο παζαρι...φτασαμε στα 5.\nΌστρια 3 Οκτωβρίου 2012 - 1:35 μ.μ.\nΥπέροχα,Αλεξάνδρα μου!!!Μπράβο!!!Είσαι καταπληκτική...Φιλάκια πολλά σε όλους...\nΑλεξανδρα Γκολφινοπουλου 3 Οκτωβρίου 2012 - 11:19 μ.μ.\nevonita 4 Οκτωβρίου 2012 - 2:49 μ.μ.\nπόσο όμορφα και τέλεια!!!! πόσες μυρωδιές!!! αυτά με το decoupage απίστευτα!! και το σεντούκι απίθανο!!!\nΠοδηλάτισσα 5 Οκτωβρίου 2012 - 6:46 π.μ.\nΑναστασία 5 Οκτωβρίου 2012 - 7:07 π.μ.\nΚαλώς σε βρήκα, Αλεξάνδρα μου!\nΤι όμορφα σαπουνάκια φτιάχνεις! Είδα και τις προηγούμενες αναρτήσεις σου και ξετρελάθηκα με τα αρώματα που τους βάζεις! Σοκολάτα??!!!!? Τρελαίνομαι!!!


Το μεγάλο πρόβλημα του Ουζουνίδη - Contra.gr - Live Sports Magazine\nΤο μεγάλο πρόβλημα του Ουζουνίδη\nΓΙΑΝΝΗΣ ΣΕΡΕΤΗΣ ΤΕΛ. ΑΝΑΝΕΩΣΗ: 02 Δεκ. 2016 | 16:47\nΟ Γιάννης Σερέτης επιχειρεί βουτιά στα άδυτα του Παναθηναϊκού και ρίχνει φως σε άγνωστες πτυχές: Ποιος πρότεινε τον Ουζουνίδη; Γιατί μπήκαν στην άκρη ο Δώνης και οι εισηγήσεις Ζιλμπέρτο; Πως επιτρέπει ο Αλαφούζος τον διασυρμό στα ιταλικά ΜΜΕ; Ποιο είναι το "Νο1" πρόβλημα που εντόπισε ο νέος προπονητής;\nΑληθεύει ότι ο Μαρίνος Ουζουνίδης ήταν ο εκλεκτός και του Τάκη Φύσσα, όταν προέκυψε το θέμα Αναστασίου μετά τον περυσινό αποκλεισμό από την Καμπάλα;\nΣ΄ αυτή την περίπτωση τι θα είχε κάνει ο κόουτς; Θα είχε φύγει από τον Πανιώνιο, όπως ήθελε να φύγει και στις αρχές της εφετινής σεζόν για τον Ολυμπιακό;\nΚαι τελικά πόσο παράδοξο είναι ότι ο Παναθηναϊκός προσλαμβάνει τώρα τον προπονητή που ήθελε πριν από έναν χρόνο ο… προηγούμενος τεχνικός διευθυντής του;\nΓιατί ο Γιάννης Αλαφούζος άφησε στην άκρη την επιλογή του Γιώργου Δώνη, παρότι το όνομά του συζητήθηκε στα γραφεία της ΠΑΕ;\nΚαι γιατί δεν εξετάστηκαν καθόλου οι προπονητές από Βραζιλία, Πορτογαλία και Ισπανία που είχε στη λίστα του ο Ζιλμπέρτο Σίλβα;\nΠώς ήξεραν – και έγραψαν - οι Ιταλοί του Sky Sports Italia από τις 6.30 χθες το απόγευμα ότι επόμενος προπονητής του Παναθηναϊκού επρόκειτο να είναι ο Ουζουνίδης;\nΜήπως – παρά τη διάψευση της ΠΑΕ - πρέπει να κρατήσουμε σε μια άκρη του μυαλού μας τα ονόματα των Σαμπά, Λεντέσμα και Ιμπάρμπο για τους οποίους οι Ιταλοί ανέφεραν ότι θα φύγουν τον Ιανουάριο;\nΠώς εξηγείται ότι οι Ιταλοί έγραψαν ότι «ο προπονητής έχασε την εμπιστοσύνη που είχε στη διοίκηση, επειδή εκείνη δεν μπόρεσε να ανταποκριθεί με συνέπεια στις πληρωμές το τελευταίο τετράμηνο»; Από το μυαλό τους το έβγαλαν;\nΟ Γιάννης Αλαφούζος καταλαβαίνει πόσο σπιλώνεται το όνομα του Παναθηναϊκού στη γειτονική χώρα με τέτοιου είδους δημοσιεύματα; Ξέρει, άραγε, ότι στην Ιταλία ο Panathinaikos έχει το καλύτερο "όνομα" σε όλη την Ευρώπη, λόγω των κατά καιρούς αποκλεισμών της Γιουβέντους, της Ίντερ και της Ρόμα;\nΕίναι αληθές ότι ο Ουζουνίδης, έχοντας παρακολουθήσει αρκετά ματς του Παναθηναϊκού θεωρεί μεγαλύτερο πρόβλημα της ομάδας τη φυσική κατάσταση και τις αντοχές;\nΗ καλή άποψη που έχει για το ρόστερ του Τριφυλλιού συνεπάγεται τη διατήρηση όλων των παικτών τον Ιανουάριο, ή μήπως έχει ήδη διαμορφωμένη εικόνα για κάποιους ξένους τους οποίους δεν θεωρεί.... απαραίτητους;\nΠόσοι θυμούνται και γνωρίζουν ότι την εφετινή προετοιμασία του Πανιώνιου την έχει "τρέξει" ο Ουζουνίδης με τον γυμναστή Νίκο Γιάγκου, που πήρε μαζί του και στον Παναθηναϊκό;\nΤην περίφημη ανακοίνωση της ΠΑΕ Παναθηναϊκός στην οποία αναφέρεται ότι «με απόφαση του Προέδρου ο Αντρέα Στραματσόνι παραιτήθηκε από προπονητής της πρώτης ομάδας» την έγραψε ο Χρήστος Παναγόπουλος ή κάποιος άλλος;\nΤο έχουν αντιληφθεί εντός του Παναθηναϊκού ότι ο Παναγόπουλος είναι πλέον ολοφάνερα ο «Πρωθυπουργός» ή περιμένουν περισσότερες εξελίξεις μέχρι το τέλος του χρόνου; Ποιος ακριβώς είναι ο τίτλος του στην ΠΑΕ; Και γιατί δεν συμπεριλήφθηκε στην ανακοίνωση της "Θύρας 13" για τα στελέχη που... πρέπει να απομακρύνει ο Αλαφούζος;


Η Αγία Παρασκευή ξεκινάει την Δευτέρα την προετοιμασία της για τη νέα αγωνιστική σεζόν και ο Στέλιος Μαλακασιώτης έχει κανονισμένα έξι φιλικά παιχνίδια. Μάλιστα τα δύο πρώτα είναι με αντίπαλο τον Ολυμπιακό Αμπελιάς, στις 12 Αυγούστου εντός έδρας και στις 20 εκτός. Από εκεί και πέρα, οι “ερυθρόλευκοι” θα παίξουν στις 27/8 με τον Παγασητικό εντός έδρας, στις 31/8 με τον Διαγόρα στο Στεφανοβίκειο, στις 3/9 με τον Απόλλωνα στα Κανάλια και τελευταίο φιλικό αυτό εντός έδρας με τον Άρη Μελισσατίκων.\nΤην 1η Αυγούστου η έναρξη προετοιμασίας για την Αγ. Παρασκευή\nΤην 1η Αυγούστου θα αρχίσει η προετοιμασία της Αγίας Παρασκευής για τη νέα αγωνιστική περίοδο, με το τεχνικό επιτελείο της ομάδος να είναι διευρυμένο. Εκτός των προπονητών Στέλιου Μαλακασιώτη, Λεωνίδα Καραλή, Ντούσαν Πότσουτσα, υπεύθυνοι στους τομείς τους θα είναι ο γυμναστής Αποστόλης Καθηνιώτης και ο προπονητής τερματοφυλάκων Κώστας Γρηγοριάδης. Η Αγία Παρασκευή θα πορευτεί για ακόμη μία φορά με τα δικά της παιδιά, αναμένεται να μην προχωρήσει σε μεταγραφές παρά μόνο σε λιγοστές κινήσεις, ενώ στην πρώτη ομάδα θα προωθηθούν το φετινό καλοκαίρι οι ποδοσφαιριστές της ομάδας 2001 που κατέκτησε το πρωτάθλημα της ΕΠΣΘ. Υπενθυμίζουμε ότι πέρυσι με πολύ καλή πορεία, εξασφάλισε την παραμονή στην Α' Τοπική νικώντας την Αγχίαλο σε αγώνα μπαράζ (4-2 στο Βελεστίνο) και θα βρίσκεται στη μεγάλη κατηγορία για όγδοη συνεχόμενη σεζόν.\nΗ Σχολή Ποδοσφαίρου Αγ. Παρασκευής Βόλου συνεχίζει τη συνεργασία της με το Κέντρο Δημιουργικής Απασχόλησης «Άξιον Εστί» όπως έγινε γνωστό. Είναι η δεύτερη χρονιά συνεργασίας, μέσα από την οποία επιδοτείται μέρος των διδάκτρων της σχολής ποδοσφαίρου, ενώ παράλληλα τα παιδιά μπορούν να συμμετέχουν και σε άλλα προγράμματα δημιουργικής απασχόλησης, υπό την αιγίδα του «Άξιον Εστί». Η έναρξη της υποβολής αιτήσεων και δικαιολογητικών είναι από τη Δευτέρα 4 Ιουλίου 2016 και λεπτομέρειες για τις προϋποθέσεις ένταξης, καθώς και τα αναλυτικά προγράμματα μπορούν να πληροφορηθούν οι ενδιαφερόμενοι στην ιστοσελίδα του «Άξιον Εστί» (http://axionesti.gr/) και στα τηλέφωνα 24210.27761 και 24210.27767.\nPublished in Παιδικό Ποδόσφαιρο\nΟλοκλήρωση της σεζόν για την Αγ. Παρασκευή με δύο πρωτιές στο Επίσκυρος Cup\nΤην πρωτιά σε δύο ηλικιακές κατηγορίες κατέκτησε η Αγία Παρασκευή στο ΕΠΙΣΚΥΡΟΣ ΕΨΑ CUP 2016, ολοκληρώνοντας με τον καλύτερο τρόπο τις φετινές της δραστηριότητες.\nΣτο Βελεστίνο το μπαράζ παραμονής\nΣτο γήπεδο του Βελεστίνου θα διεξαχθεί το μπαράζ παραμονής ανάμεσα στις ομάδες που τερμάτισαν στην 7η θέση των ομίλων της Α' Τοπικής. Αγία Παρασκευή και Αγχίαλος θα παίξουν το Σάββατο 7 Μαΐου, με σέντρα στις 17:00, για μια θέση στη μεγάλη κατηγορία. Ο νικητής θα παραμείνει στην Α' ΕΠΣΘ τη νέα σεζόν, ενώ ο ηττημένος θα υποβιβαστεί στη Β' Τοπική εφόσον πέσει ο Πύρασος.\nΣτις 7/5 το μπαράζ παραμονής της Α' Τοπικής\nΤο Σάββατο 7 Μαΐου θα γίνει ο αγώνας μπαράζ ανάμεσα στην Αγία Παρασκευή και την Αγχίαλο, τις ομάδες που κατέλαβαν την 7η θέση σε 1ο και 2ο όμιλο της Α' Τοπικής αντιστοίχως. Ο νικητής θα παραμείνει σατη μεγάλη κατηγορία και ο ηττημένος θα υποβιβαστεί, βάσει της συμπληρωματικής προκήρυξης της ΕΠΣΘ και εφόσον ο Πύρασος πέσει από τη Γ' Εθνική. Αυτό που μένει είναι να οριστεί η ουδέτερη έδρα για την τέλεση αυτού του αγώνα.\nΠρωταθλήτρια και μαθηματικά αναδείχθηκε η ομάδα Παίδων (2001) της Αγίας Παρασκευής, μετά τη νίκη επί του Μαγνησιακού με 4-2 στην έδρα της το Σάββατο. Απομένει μια ακόμη αγωνιστική για την ολοκλήρωση του πρωταθλήματος, όμως η διαφορά των πέντε βαθμών από το δεύτερο Ολυμπιακό Β. δεν μπορεί να καλυφθεί. Έτσι εξασφαλίστηκε ο τίτλος για την Αγ. Παρασκευή στην κατηγορία που ηλικιακά είναι η μεγαλύτερη των ακαδημιών. Προπονητής της ομάδας ο Ντούσαν Πότσουτσα ο οποίος ανήκει αρκετά χρόνια στο προπονητικό επιτελείο της σχολής και η δουλειά του έχει πολύ θετικά αποτελέσματα. Στο φετινό πρωτάθλημα, οι "ερυθρόλυκοι" μετρούν εννιά νίκες και μία ήττα σε δέκα αγώνες.\nΠανιώνιος-Αγία Παρασκευή 0-2\nΜε δυο γκολ του Μαρμαρινού στο δεύτερο ημίχρονο, η Αγία Παρασκευή επικράτησε εκτός έδρας του Πανιωνίου στο γήπεδο της Ι.Μ. Δημητριάδας, με 2-0 σε μια αναμέτρηση χωρίς βαθμολογικό ενδιαφέρον. Στο α’ μέρος το παιχνίδι περιορίστηκε στο κέντρο και οι δυο ομάδες δημιούργησαν ελάχιστες ευκαιρίες. Το 0-1 έγινε στο 65' μετά από εκτέλεση πλάγιου από δεξιά, από τον Βαν Ντε Γουίχε που έφερε την μπάλα μέσα στην αντίπαλη περιοχή και ο Μαρμαρινός σκόραρε με διαγώνιο πλασέ. Το 0-2 από τον ίδιο παίκτη στο 79’, μετά παράλληλη σέντρα του Φραγκογιάννη από αριστερά.\nΠανιώνιος: Καγιάννης, Νικούδης, Μαστροπαναγιώτης, Κωστούλας, Μοσχούδης (65’ Αρβανίτης), Δημητρίου, Μαστακούλης, Κ. Μπασδάνης, Χατζηβασιλείου (73’ Καραγιώργος), Φώτου (46’ Μαρούφ), Βαΐτσης.\nΑγία Παρασκευή: Τσιτσιρίκος, Λούμπαρδος, Χατζημητροφάνης, Παναγιώτου, Βαν Ντε Γουίχε, Αγραφιώτης, Παπακώστας (80’ Βεργούλιας), Φραγκογιάννης, Κοτσέλος (35’ λ.τρ. Μαρμαρινός), Γιάτσιος (66’ Κουτσιαρής), Κοπάνας.


Δίολκος: Τα Ψιλά Γράμματα της ιστορίας\nΛόρδος Βύρων: πως έλαμψε διά τής απραγίας του και τον θαυμάσαμε γι αυτό: «Η περίπτωση τού λόρδου Βύρωνα είναι μια άλλη απόδειξη τής ομαδικής παράνοιας, που χαρακτήριζε και χαρακτηρίζει ακόμη τους νεοέλληνες από την Επανάσταση μέχρι τις ημέρες μας. Πρόκειται για μια ομαδική αυθυποβολή σε ό,τι εκάστοτε "γυαλίζει", που το λατρεύουν, το μυθοποιούν, το αναγάγουν σε ένα είδος φετίχ και το προσκυνούν. Μόνο με καθαρά ψυχιατρικούς και ψυχολογικούς όρους μπορεί να ερμηνευθεί η στάση αυτή του πλήθους, ή σωστότερα τής πλειοψηφίας τού πλήθους...\n»Δεν χρειάστηκαν να περάσουν περισσότερο από τρεις μήνες και δέκα ημέρες παραμονής τού Βύρωνα στο Μεσολόγγι, για να δημιουργηθεί ο αστερισμός του. Όσο, όμως, και αν έψαξα δεν μπόρεσα να βρω, γιατί ο Άγγλος αυτός ευπατρίδης, που ήρθε στην Ελλάδα και έμεινε μόνο τρεις μήνες, ηρωοποιήθηκε και μυθοποιήθηκε τόσο πολύ, ώστε να θεωρείται ως ένας από τους εθνικούς μας ήρωες, τού οποίου την (ανύπαρκτη) δράση διδασκόμαστε από την πρώτη Δημοτικού, τού έχουμε στήσει παντού προτομές και αφιερώσει πλατείες και δρόμους στο όνομα του! Ο Αγγλος λόρδος, δεν πέθανε μαχόμενος για την ελευθερία των Ελλήνων. Απλώς πέθανε, όπως τόσος κόσμος καθημερινά, από αρρώστια, κάποιος μάλιστα γιατρός, είπε, ότι πέθανε από σύφιλη. Δεν τραυματίστηκε, ούτε καν συμμετείχε σε κάποια μάχη με τους Τούρκους, δεν εμπόδισε έοπω κάποια εθνική καταστροφή, ούτε ουσιαστικά βοήθησε τον αγώνα με κάποιον άλλο τρόπο. Εκτός αν θεωρηθεί βοήθεια προς το αγωνιζόμενο έθνος, ότι δάνεισε στον Μαυροκορδάτο, με τόκο τέσσερεις χιλιάδες λίρες, που ο τελευταίος χρησιμοποίησε στο εμφύλιο πόλεμο, για να καταστείλει την "ανταρσία" τού Μοριά...\nΤριπολιτσά: Πολιορκία, αλισβερίσι,\nξολοθρεμός, φρίκη, πλιάτσικο.\nΗ πολιορκία τής Τριπολιτσάς ελάχιστα είχε να κάνει με μάχες. Έλαβαν χώρα διαπραγματεύσεις για το ποιοι από τους -πλούσιους- πολιορκημένους θα πληρώσουν τούς πολιορκητές, για να βγουν από την πόλη. Εν τω μεταξύ η Τρίπολη ήταν σε κακά χάλια, με πτώματα σε αποσύνθεση στους δρόμους, έλλειψη νερού και τροφής, τα οποία εμπορεύονταν οι πολιορκητές. “Ξολοθρεμός και φρίκη”, το τίτλος τού κεφαλαίου:\n«Οι δρόμοι ήταν γεμάτοι από πτώματα σε αποσύνθεση. Οι Έλληνες ορμούσαν κατά μάζες από όλα τα σοκάκια. Το αίμα έτρεχε από όλες τις μεριές, όταν μπήκαμε στην πολιτεία. Αδύνατη η περιγραφή. Βλέπαμε να εκσφενδονίζονται από τα παράθυρα γυναίκες, κορίτσια και παιδιά. Οι στρατιώτες διεκδικούσαν με λύσσα την είσοδο στα πλουσιόσπιτα. Ολόκληροι τοίχοι γκρεμίζονταν, καθώς χυμούσε επάνω τους το μανιακό πλήθος, λες και ήταν αρχαίος πολιορκητικός κριός. Οι πυρκαγιές φούντωσαν από παντού. Κόλαση φωτιάς και αίματος. Η ζέστη τής φωτιάς διπλασίαζε την κάψα τού ήλιου. Ατέλειωτο ντουφεκίδι. Κραυγές ετοιμοθάνατων, άγρια ξεφωνητά των νικητών...\n»Ένας νομός μόνο κυριαρχούσε, ο νομός τής καταστροφής, ένα σύνθημα, το σύνθημα τής σφαγής. Και μέσα σ΄ όλα αυτά, πυρκαγιά φούντωσε και αποτέφρωσε το σεράι. Οι γυναίκες τού χαρεμιού παραδόθηκαν από τους Αρβανίτες στο σώμα τού Αναγνωσταρά. Τις οδήγησαν σε έναν κήπο. Εκεί πήγαν και τους επίσημους Τούρκους. Όσοι δεν είχαν αξίωμα σφάχτηκαν ή ρίχτηκαν στις φλόγες. Οι δερβίσηδες μιας μουσουλμανικής σχολής, που αντιστάθηκαν, κατακρεουργήθηκαν και τα μέλη τους διασκορπίστηκαν παντού...» (σελ. 37-38).\nΤα στρατιωτικά διπλώματα τού Κωλέττη\n«Υπηρέτες, ιπποκόμοι, “τσιμπούκ ογλάν”, αρχόσχολοι και τυχοδιώκτες, προβιβάζονταν σε αντιστράτηγους και χιλιάρχους με μεγάλους μισθούς. Ο καπετάν Στουρνάρης ζητάει από τον Μαυροκορδάτο βαθμούς για όλους τους συγγενείς του: “Νά γράψεις εις την Κεντρική Διοίκησιν να μας έρθουν τα διπλώματα, καθώς κάτωθεν σού τα γράφω, ότι με αυτό συμφώνησε όλο το σπίτι και να κάνωμε τέρατα και σημεία! Η αντιστρατηγία εις τον υιόν μου, Γιαννιό, η στρατηγία τού χιλιάρχου Γρηγόρη, χιλιαρχία τού αδελφού μου, Στέριο, χιλιαρχία τού εξαδέλφου μου Γιακωβάκη”. Ο Στουρνάρης ζήτησε είκοσι πέντε διπλώματα και τα πήρε. Ακόμη και ο ίδιος ο Κασομούλης ομολογεί, ότι πήρε δίπλωμα χιλίαρχου. Αναφέρεται μάλιστα και ένα απίστευτο περιστατικό. Όταν ο Ιμπραήμ κατέλαβε τη Σφακτηρία, έσφαξε, μεταξύ άλλων, και τον υπηρέτη τού Μαυροκορδάτου, στις τσέπες τού οποίου βρέθηκαν 300 λίρες εγγλέζικες και βενετικά φλουριά. Είχε δίπλωμα αξιωματικού!» (σελ. 150).\nΟ Κωλέττης σπαταλά το αγγλικό δάνειο\n«Πεινασμένοι, ρημαγμένοι, γυμνοί, ξυπόλυτοι, ενδεείς, κατακρεουργημένοι από Τούρκους και Ρουμελιότες, οι άτυχοι Μοραΐτες, έχασαν πια κάθε ελπίδα, ότι μπορούσαν να συνεχίσουν τον αγώνα. Ήλπιζαν, ότι το αγγλικό δάνειο θα εχρησιμοποιείτο αποκλειστικά για τις ανάγκες τού Αγώνα και βλέπουν να το σπαταλά ασυνείδητα ο Υπουργός Πολέμου, ο “μινίστρος” τού Πολέμου, Κωλέττης, για την εξαγορά των συνειδήσεων και την εξόντωση των ηγετών τους. Αντί να διαθέσει το αγγλικό δάνειο, το οποίο θα το πλήρωνε και το πλήρωσε ο επαναστατημένος ραγιάς, για τις πολεμικές ανάγκες τής επαναστατημένης πατρίδας, το διέθετε για να διασπάσει τον εθνικό αγώνα, τη στιγμή μάλιστα, που ο Ιμπραήμ τής Αιγύπτου, είχε βάλει ρότα για τις Πελοποννησιακές ακτές. Αυτό το άθλιο υποκείμενο, δεν το ενδιέφεραν οι Τούρκοι και οι Αιγύπτιοι, ούτε στη φάση αυτή η ελευθερία τής πατρίδας. Τον απασχολούσε το πώς θα εξουδετερώσει τους στρατιωτικούς και τους καπεταναίους, που ήσαν οι μόνοι λαοφίλητοι ηγέτες, ώστε να κυριαρχήσει η φατρία του και αυτός να αναγορευθεί αρχηγός και σωτηράς τού έθνους» (σελ. 151).\nΟ άδοξος θάνατος τής Μπουμπουλίνας\nΣτις 23 Μαΐου 1825 η πιο γνωστή γυναίκα του Αγώνα σκοτώνεται στις Σπέτσες. Να πώς περιγράφει στο ημερολόγιο του ο Ιταλός συνταγματάρχης Giacinto Colegno τον θάνατό της: «Ένας από τους γυιους της είχε ερωτευθεί την κόρη κάποιου ψαρά και ήθελε να τη στεφανωθεί, παρά τις σφοδρές αντιρρήσεις τής μάνας του. Τι κάνει, όμως, η Μπουμπουλίνα; Βρίσκει ευκαιρία, που ο γυιός της έλειπε σε εκστρατεία καπετάνιος σε καράβι και καλεί την κοπέλα στο σπίτι της, για να της πεί δήθεν, ότι είναι σύμφωνη με το γάμο. Αλλά μόλις μπήκε μέσα η κοπελιά, αμπαρώνει την πόρτα και απειλεί το κορίτσι με θάνατο, αν δεν παντρευτεί αμέσως έναν από τούς υπηρέτες της. Εκείνη αρχίζει να κλαίει και να φωνάζει απελπισμένα. Ακούει ο κόσμος τις φωνές, τρέχει και πολιορκεί το σπίτι. Ανάμεσα στο πλήθος και ένας αδελφός τού κοριτσιού, που οπλισμένος απειλεί να σπάσει την πόρτα, αν δεν αφήσουν ελεύθερη την αδελφή του. Τότε η Μπουμπουλίνα αγριεμένη προβάλλει στο παράθυρο και λέει, ότι στο σπίτι της αυτή είναι αφεντικό και μπορεί να κάνει ό,τι θέλει. Ο αδελφός πυροβολεί και η Μπουμπουλίνα πέφτει νεκρή». (Diario dell΄ assedio di Navarino, σελ. 312).\nΗ φυλακή τής Αρχιεπισκοπής\nγια τους πιστούς, που όφειλαν στην Εκκλησία\nΗ Ιστορία γράφεται πάντα από τους νικητές και τους ισχυρούς, οι οποίοι έχουν κάθε λόγο να παοσιωπούν, να αποκρύπτουν ή -το χειρότερο- να παραποιούν και να αλλοιώνουν την αλήθεια κατά το δοκούν αποκοιμίζοντας το λαό και αποστερώντας τον από την αληθινή ιστορία του. Διδασκόμαστε έτσι μιά κατασκευασμένη, μια “εικονική ιστορία”, που εξυπηρετεί πάντοτε την εκάστοτε άρχουσα τάξη, η οποία έχει την τάση να εξωραΐζει τα γεγονότα προς όφελός της.http://hellenicbookclub.blogspot.gr/2011/01/blog-post_20.html\n»Όλες οι περιγραφές, που δίδονται γι΄ αυτόν συμφωνούν, στο ότι επρόκειτο για έναν κακομαθημένο, εγωιστή, επιπόλαιο, ευφάνταστο, μεγαλομανή, πεισματάρη, αλκοολικό και εκκεντρικό αριστοκράτη." ... Αν ήταν τέτοιος άνθρωπος, έχουν αξία τα λόγια του;\n26 Μαρτίου 2017 - 4:35 μ.μ.\nΤΗΝ ΙΔΙΑ ΓΝΩΜΗ ΕΧΩ ΚΑΙ ΕΓΩ,ΑΠΟ ΤΗΝ ΕΡΕΥΝΑ ΠΟΥ ΕΧΩ ΚΑΝΕΙ.ΕΥΧΑΡΙΣΤΩ.\n26 Μαρτίου 2017 - 5:31 μ.μ.


Πέμπτη, 02 Ιουνίου 2022 14:12\nΚοινή επιστολή στον νέο πρόεδρο της ΕΠΟ, Τάκη Μπαλτάκο καταθέτοντας αίτημα για δημιουργία ομίλου στην Γ' Εθνική ο οποίος θα αποτελείται αποκλειστικά από κρητικές ομάδες, έστειλαν οι ΕΠΣ του νησιού και η Περιφέρεια Κρήτης.\nΚΟΙΝΗ ΕΠΙΣΤΟΛΗ ΕΠΣ ΚΡΗΤΗΣ\nΕΠΣ ΗΡΑΚΛΕΙΟΥ – ΛΑΣΙΘΙΟΥ – ΡΕΘΥΜΝΟΥ – ΧΑΝΙΩΝ\nΚΑΙ ΠΕΡΙΦΕΡΕΙΑΣ ΚΡΗΤΗΣ\nΠρόεδρο κ. Τάκη Μπαλτάκο\nΥΠΟΨΙΝ: Εκτελεστικής Επιτροπής ΕΠΟ\nΕπιτροπής Διοργανώσεων ΕΠΟ\nΓια ακόμη μία φορά νιώθουμε την ανάγκη, την υποχρέωση και την ευθύνη απέναντι στα σωματεία της Κρήτης, με σκοπό την βιωσιμότητα του κρητικού και κατ’ επέκταση του ελληνικού ποδοσφαίρου, να σας θέσουμε το κρίσιμο αίτημα της δημιουργίας στην Γ’ Εθνική ομίλου που συγκροτείται αποκλειστικά με ομάδες της Κρήτης!\nΓι’ αυτό το λόγο έχει ήδη πραγματοποιηθεί μια ευρεία σύσκεψη στις 6 Απριλίου 2022 στην Περιφέρεια Κρήτης υπό τον Περιφερειάρχη Κρήτης κ. Σταύρο Αρναουτάκη, παρουσία των τεσσάρων Ενώσεων του νησιού και εκπροσώπων σωματείων που αγωνίζονται στην Γ’ Εθνική. Άπαντες οι παρόντες συμφώνησαν ομόφωνα ότι ο μοναδικός δρόμος βιωσιμότητας για το κρητικό ποδόσφαιρο είναι ο ΚΡΗΤΙΚΟΣ ΟΜΙΛΟΣ.\nΉδη έχουν γίνει επαφές και με άλλες Ενώσεις, όπως είναι η ΕΠΣ Αθηνών, η ΕΠΣ Δυτικής Αττικής, όπως και άλλες ηπειρωτικές και νησιωτικές Ενώσεις, που συμφωνούν σε αυτή την κατεύθυνση, προκειμένου και οι ομάδες εκτός Κρήτης να αποφύγουν τα πολυέξοδα και πολύωρα ταξίδια.\nΜετά από μια δύσκολη χρονιά επανεκκίνησης αλλά με την πανδημία COVID-19 και κυρίως τις οικονομικές συνέπειες που έχει επιφέρειστο ερασιτεχνικό ποδόσφαιρο, τα «αγκάθια» επιβεβαιώθηκε ότι είναι πολλά και οι δυσκολίες μεγάλες.\nΤο βασικό είναι τα οικονομικά δυσβάσταχτα ταξίδια που θα αναγκαστούν να πραγματοποιήσουν οι ομάδες της Κρήτης σε Αθήνα, Πειραιά και σε νησιωτικές περιοχές, εφόσον τοποθετηθούν σε έναν μεικτό όμιλο. Αλλά συν τοις άλλοις, το ίδιο συμβαίνει και με σωματεία εκτός Κρήτης που μπαίνουν σε διαδικασία πολύωρων και δαπανηρών ταξιδιών προκειμένου να ταξιδέψουν στην Κρήτη και να αγωνιστούν με ομάδες των νησιών.\nΓια παράδειγμα μία ομάδα της Κρήτης που θα τοποθετηθεί σε έναν όμιλο 18 ομάδων εκ των οποίων μόλις οι πέντε είναι από το νησί, θα υποχρεωθεί να πραγματοποιήσει 13 ταξίδια εκτός Κρήτης, πιθανόν και κάποια διπλά ταξίδια σε νησιά εφόσον δεν υπάρχει απευθείας διασύνδεση από την Κρήτη.\nΓνωρίζουμε την ευαισθησία σας σε αυτό το κομμάτι, καθώς ο οικονομικός βραχνάς είναι βαρύς, ενώ αναφερόμαστε σε ερασιτέχνες ποδοσφαιριστές που θα αναγκάζονται 3 και 4 μέρες να αφήνουν τις εργασίες τους προκειμένου να ταξιδεύουν εκτός Κρήτης για να αγωνιστούν με τις ομάδες τους.\nΗ πρόταση των τεσσάρων ΕΠΣ της Κρήτης, Ηρακλείου, Λασιθίου, Ρεθύμνου, Χανίων, είναι η δημιουργία κρητικού ομίλου στην Γ’ Εθνική με 16 ομάδες και οι θέσεις που θα χρειαστεί να καλυφθούν να προκύψουν αναλογικά από τις Ενώσεις της Κρήτης.\nΕκ του Δ.Σ. ΤΗΣ ΕΠΣ Ηρακλείου\nΕκ του Δ.Σ. ΤΗΣ ΕΠΣ Λασιθίου\nΕκ του Δ.Σ. ΤΗΣ ΕΠΣ Ρεθύμνου\nΕκ του Δ.Σ. ΤΗΣ ΕΠΣ Χανίων\nΣυζήτηση της ΕΠΣΗ με τα σωματεία για τα πρωταθλήματα της νέας σεζόν


Lockdown Ελλάδα Archives - Voice News\nTag Archives: Lockdown Ελλάδα\n4 εβδομάδες πριν\tMONEY, ΠΟΛΙΤΙΚΗ\nΔείτε ένα προς ένα τα μέτρα που προβλέπονται στην ζώνη συναγερμού. Μετακινήσεις μόνο με sms. Γυμνάσια και Λύκεια μόνο με τηλεκπαίδευση. Σούπερ μάρκετ ανοικτά. Ποια καταστήματα κατεβάζουν ρολά. Ο πρωθυπουργός Κυριάκος Μητσοτάκης ανακοίνωσε ότι από τις 6 το πρωί του Σαββάτου 07/11/2020 η χώρα μπαίνει σε δεύτερο lockdown το οποίο όμως όπως …\n4 εβδομάδες πριν\tNEWS